description: De sylster út Warten sil dêr har titel ferdigenje. Yn 2012 behelle se sulver yn de Laser Radial-klasse.

title: Marit Bouwmeester nei Olympyske Spelen yn Tokio yn 2020

maintext: Marit Bouwmeester hat har pleatst foar de Olympyske Spelen yn Tokio yn 2020. Dêr sil se har olympyske titel ferdigenje. De Fryske sylster út Warten hat har by de wrâldbekerwedstriden yn Japan kwalifisearre foar de Spelen. Se giet yn de Laser Radial-klasse as earste de medalrace fan snein yn. Se is al wis fan goud of sulver. In plak by de earste fjouwer hie genôch west. Dêr foldocht Bouwmeester dus rom oan.


description: Der is ûndersyk dien nei soarch yn de thússituaasje. Harns skoart goed, mar mantelsoargers kinne noch wol wat stipe brûke.

title: Harns hat soarch foar kwetsbere âlderen goed op oarder

maintext: Hast 70 persint fynt dat se gau holpen binne. Foar it ûndersyk is ek praat mei soarchferlieners. Mantelsoargers jouwe oan dat se har somtiden te swier belêst fiele. Neffens de ynspeksje kin hjir noch wol wat yn ferbettere wurde. Noch gjin kwart fan de ûnderfregen seit dat se it ôfrûne jier in keukentafelpetear mei de gemeente hân hat. Dat is minder as yn 2016. De âlderen dy't mei de gemeente om tafel sitten ha, binne oer it algemien posityf oer it petear.

fasttext_language: fy


title: De Westereen lûkt stekker út sneinsfuotbal

maintext: It wie al in skoft in ôfrinnende saak, mar no is it definityf oer: it sneinsfuotbal yn De Westereen. De sneinskommisje en it bestjoer fan VV Zwaagwesteinde hawwe no besletten it earste alvetal werom te lûken út de kompetysje. In opmerklike kar, sa yn it seizoen. Mei 14 spilers is it net mooglik yn de kompetysje te bliuwen.


description: 'Hy is in flipperbalkening'. Tommy de rockopera fan The Who wurdt yn it Frysk opfierd op De Jouwer.

title: Nei 25 jier wer iepenloftspul op 'e Jouwer: rockopera Tommy

maintext:
Tommy is in musical út 'e jierren '60 en film út de jierren '70 mei ûnder oaren Elton John, Tina Turner, Jack Nickolson, Oliver Reed en Rodger Daltrey (leadsanger fan The Who). Foar it iepenloftspul is it stik oerset yn it Frysk troch Peter Sijbenga.
De Flipperbalkening
It ferhaal giet oer Tommy dy't nei in traumatyske ûnderfining net mear hearre en prate kin. Uteinlik blykt er hiel goed te wêzen mei de flipperkast en wurdt er de flipperbalkening. Theun Plantinga spilet Tommy. ,,It is gjin maklike rol, want yn de film is der in lytse en grutte Tommy, mar ik spylje beide'', fertelt Theun. ,,Boppedat hat Tommy net folle tekst, dus it is lestich om de ferskate rollen goed sjen te litten.''


description: De plysje siket noch hieltyd om de 22-jierrige Patrick Koekebakker út Easthim. Se sykje no op de Iselmar en de Markermar.

title: Fermiste Fries Koekebakker noch hieltyd net fûn

maintext:
Op 8 septimber hat in skipper him en syn boat noch sjoen by it eilân Pampus by de IJhaven. Op 11 septimber is der alarm slein. Der is yn de buert fan Almere socht mei boaten en in helikopter. Patrick syn heit en styfmem yn Easthim tinke dat hy ûnderweis soe nei syn wurk yn Heech.
Dit wykein folget de plysje it spoar oer it wetter op de Iselmar en de Markermar. Mar as dat neat opsmyt, is de plysje ôfhinklik fan tips fan minsken dy't mooglik wat sjoen hawwe.
Patrick Koekebakker is 1,90 meter lang, hat blond hier en blauwe eagen. De plysje hat brêge- en slûswachters út te sjen nei de boat de 'Clara'.


description: Hoe sjogge de eardere Fryske dielnimmers fan Boer zoekt Vrouw nei it nije seizoen?

title: FIDEO: Boer Jan en boer Jochum oer Boer zoekt Vrouw-boer Remco

maintext:
Boer Jan
Boer Jan die yn seizoen 2007/8 mei."Ik bin grut fan en sjoch altyd. Ik hie east net yn gaten wat se bedoelden, mar Remco hat ûndogensk west. As je meidogge oan sa'n programma binne der regels en dêr moatst dy oan hâlde." Hy hat ek wol mei paparazzi te krijen hân. "Se leinen yn de struken, dan gie ik der hinne om te fûstkjen, sa fan wa binne jo, even in praatsje meitsje. It binne gewoane minsken mei in nuver fak." Hy fynt it spitich foar boer Remco dat er no alle wille mist. "Ik ha genoaten fan it aventoer." Hy hat ek noch wol in tip foar Remco: komt tefoarskyn en stean de minsken te wurd.
Boer Jochum
Boer Jochum die yn 2006 mei, hy sjocht it programma wolris. "Der binne strange regels, meist de kasjêre net iens oansjen, der koe ris wat gebeure." Hy krige 167 brieven. Paulien sprong derút, mar dy woe net op telefzyje, dus dêr hie er gjin kontakt mei. "Se siet wol yn myn achterholle. Twa moannen nei de opnamen ha ik wer in brief fan har krigen. We moasten it stilhâlde om't it programma noch op tv kaam." Underwilens binne se al tsien jier troud.


title: Ofskiedsgroet mei F-16's foar útfeart op Flylân

maintext: Fjouwer F-16's fan de fleanbasis Ljouwert bringe moandei boppe Flylân in lêste groet oan âld-loftmachter Geert Veenstra. Hy wurke oant 2002 op de toer fan it oefenterrein Vliehors op it eilân. Koartlyn is hy op 77-jierrige leeftiid ferstoarn. In soad piloaten kenden Veenstra. Hy wie in markant figuer yn de toer fan de Vliehors. De F-16 piloaten hawwe harren oefenprogramma sa oanpast dat se de flyby dwaan kinne boppe it hôf op Flylân. Dy is om healwei twaen hinne.


description: Foar Doarpswurk driget de subsydzjekraan tichtdraaid te wurden. Direkteur Jan Hendrik Jansen is it net iens mei de plannen fan de provinsje.

title: Doarpswurk stiet ûnder druk

maintext: Jansen kin him wol fine yn it plan om nei ien netwurkorganisaasje ta te gean yn plak fan in ferskaat oan organisaasjes dy't allegearre apart finansiering krije, eigen gebouwen en direkteuren hawwe. As de provinsje no op in rychje sette soe wat se útjouwe oan leefberens-organisaasjes dan tinkt hy dat dat in stik goedkeaper kin. Soe Doarpswurk net dy nije netwerkorganisaasje wurde moatte? "Nee, eerst kijken wat we nodig hebben. Vorm volgt inhoud".


description: Yn de twadde helte kaam de wedstriid pas echt los, mei doelpunten fan Bouius, Barto en Stelpstra.

title: Harkemase Boys wint de Fryske Derby fan ONS Snits

maintext:
It duorre lang foar't de wedstriid op it Sudersportpark yn Snits in bytsje schwung krige. De earste helte wie net al te ûnderhâldend, en beide ploegen namen gjin grutte risiko's. Al krige ONS wol in grutte kâns op de iepeningstreffer. Nick Kuipers koe de frije traap lykwols net yn it doel fan de Harkemase Boys krije, en ek de rebound waard troch Martijn Barto te wyld behannele, wêrtroch it noch hieltyd 0-0 bleau.
Eefkes letter by in frije traap fan ONS Snits stiene de Harkemase Boys net goed op te letten. De traap waard fluch naam, wêrtroch't Genridge Prijor in soad romte krige om út te heljen. Syn skot wie lykwols te wyld en fleach oer.
Mear aksje
Yn de twadde helte soargen beide ploegen foar wat mear aksje. Al yn de 51ste minút wie it raak. Oanfierder Henny Bouius iepene de skoare foar syn ploech mei in moaie lob. ONS moast op eigen fjild yn de efterfolging, en hie dêr net al te lang foar nedich. Martijn Barto makke mei in skot yn de fiere hoeke de 1-1.
Nei 73 minuten spylje wiene it de harkiten dy't opnij it net wisten te finen. In foarset fan Jari Slort waard troch Robert Stelpstra hiel moai binnenkoppe. Opnij dus in opjefte foar ONS om werom te kommen yn de wedstriid. En dat like fuort dêrnei ek te kommen, mar Yume Ramos kaam net foarby keeper Erick Jansema. Eefkes letter gie in frije traap fan Samir Merraki twa meter njonken.
Slotfase
Foar de slotfaze brocht ONS-trainer Paul Raveneau syn lêste wiksel yn it fjild. De berne Snitser Jan Dommerholt mocht syn keunsten fertoane yn stee fan Curty Gonzales, dy't derút giet. Efkes foar de wiksel krige Harkemase Boys-oanfierder Henny Bouius in sjitkâns, mar ONS-keeper Barry Ditewig reagearre goed.
Mei noch twa minuten te gean wiksele Harkemase Boys-trainer Tieme Klompe foar it earst. Jari Slort, de man fan de assist by de 1-2, makke plak foar Pier Veldman. En mei dizze besetting slagge it Klompe om de foarsprong fêst te hâlden, en de trije punten mei nei De Harkema te bringen.


description: Dat barde sneintemiddei yn de Doarpstún yn Snakkerbuorren. Yn it boek steane protretten fan hast alle ynwenners fan it buorskip.

title: Wethâlder Sjoerd Feitsma krijt earste edysje 'Wij van Snakkerburen'

maintext: Yn it boek steane portretten fan sawat alle ynwenners fan it buorskip. It projekt is mei mooglik makke troch it Mienskipsfûns en tal fan frijwilligers.


description: It giet om in melkfeebedriuw. De brânwacht fan De Lemmer is dwaande om it fee fan de iene nei de oare stâl te bringen.

title: Ungelok mei gefaarlike stoffen op buorkerij

maintext: De brânwacht fan De Lemmer is woansdeitemoarn útriden foar in ûngelok mei gefaarlike stoffen op in buorkerij yn Follegea. It giet om in melkfeebedriuw. It is net krekt dúdlik wat der oan de hân is. De helptsjinsten hawwe meardere kij en kealtsjes fan de iene nei de oare stâl brocht.


description: Altyd al frijwilliger wurde wollen yn in museum dêr't besikers oeral oan sitte meie? Museumhûs Van Eysinga yn Ljouwert siket gastfroulju en -manlju.

title: Nij Museumhûs yn Ljouwert siket frijwilligers

maintext:
Museumhûs Van Eysinga is it fjirde hûs dat as Museumhûs har doarren foar besikers iepenet. Publyk mei oeral oankomme, laadsjes iepenlûke en yn de ferskate keamers sjen. Frijwilligers helpe aktyf mei yn it hûs, sadat it Museumhûs wer ta libben komt.
Om frijwilliger te wurden hoege minsken gjin spesifike ûnderfining te hawwen. Elkenien kin him opjaan. Op 4 en 8 oktober binne der ynformaasjebyienkomsten dêr't ynteressearre minsken fragen stelle kinne.


description: Agrarische Jongeren Fryslân (AJF) is de feriening fan jonge agrariërs yn Fryslân en bestiet dit jier 25 jier.

title: Jonge boeren fiere feest, mar tinke ek nei oer takomst

maintext: De feriening hâldt gearkomsten wêr't ynformaasje útwiksele wurdt, mar it is ek hiel gesellich. "It is in hiele leuke feriening wêr't we neitinke oer de takomst, mar jûn is der tiid foar in feestje", fertelt Folkerts. It 25 jierrige bestean wurdt fiert mei in band. Der wurde sa'n 200 oant 300 jonge boeren ferwachte.


description: Dat seit wethâlder Marcel Bos fan Eaststellingwerf. It Iepenbier Ministearje moat no bepale oft der ferfolgingen komme.

title: Oanjefte nei lawaaiprotest fan Prikkedaam yn Makkingea

maintext:
Yn totaal hat de gemeente 8.000 euro oan boeten oplein oan de motorklup, om't dy troch de tastiene lûdsnoarmen gean soenen. It totale bedrach oan twangsommen dat de gemeente oplizze kin, is op syn meast 10.000 euro. Riedslid Ignas Minnema fan D66 woe witte wat dêrnei eventueel bart. Neffens wethâlder Bos kin it kolleezje dan beslute oft der nije maatregels komme moatte. It leit neffens him dan foar de hân om hegere twangsommen op te lizzen.
D66 frege ek wat it kolleezje docht om fierdere eskalaasje foar te kommen. Bos sei dat der oerlis is mei alle belutsenen en mei de plysje. De hiele sitewaasje wurdt neffens him goed yn de gaten holden.


description: In frijwilliger fan de organisaasje stjoerde Chrispijn Ariëns de ferkearde kant út. Hy koe dêrtroch net mear winne.

title: Fryske titelferdigener ferdwaalt op NK skeelerjen en wurdt tredde

maintext:
It Iepen NK waard ferriden yn Fryslân. By de earste pleatslike omloop yn Hallum gong it mis, seit Ariëns. "Er stonden nog hekken, twee politiemotoren, en een tafel met water. Ik kon niet naar rechts. Dat kost me mijn overwinning."
De titelferdigener hie gau yn de gaten dat er ferkeard siet, mar doe wie it al te let. Hy hie in lytse foarsprong doe't er Hallum yn kaam, en die wie dêrnei gau ferdwûn. "Ik had nog vijf seconden over, maar ik was helemaal leeggereden."


description: De brânwacht krige sneontemoarn de melding en skaalde op nei middelbrân.

title: Brân yn bedriuwssammelgebou yn Snits

maintext:
Yn in bedriuwssammelgebou oan de Zeilmakersstraat yn Snits is sneontemoarn brân útbrutsen. It gie om brân yn de fliersaak de Plankier. De korpsen fan Snits en Drylts wienen oproppen om it fjoer te bestriden.
It wie dreech om it fjoer te bestriden om't it gefaarlik wie om nei binnen te gean. De brânwacht hat it gebou oan de bûtenkant kuolle en in doar fan de loads iepenmakke. Der kaam in soad reek frij.
It fjoer wie frij gau ûnder kontrôle. Net ien rekke ferwûne.


description: In bysûndere melding foar de plysje...

title: Man wurdt net goed yn loftballon boppe Terwispel

maintext:
Boppe Terwispel is sneontejûn in man net goed wurden yn in loftballon.
De piloat sette syn ballon gau oan de grûn lâns de A7. De plysje wie warskôge en koe fia in ûnferhurd paad de greide berikke dêr't de ballon lâne wie. De man is nei in ambulânse brocht en dêrnei nei it sikehûs foar kontrôle.


description: Dêrmei reagearret er op in opmerking fan de Nationaal Coördinator Terrorismebestrijding, dy't dêr melding fan makke.

title: Kommissaris Brok: Gjin terrorismedriging by Fryske wynmûneprojekten

maintext: Brok wie earder as ambassadeur belutsen by Veilige Publike Taak. Dat is in projekt fan it ministearje fan Binnenlânske Saken, dat opkomt foar minsken dy't yn it publike domein feilich har wurk dwaan moatte kinne. Dat kin dan gean om politisy en bestjoerders, mar ek ambulânsepersoniel.


description: Yn de simmer joegen de sis mar te djippe Friezen har del. Doe wiene hjir nammentlik Dútsers dy’t schnaps ha wolle.

title: Kollum: "Doarpsfrysk"

maintext:
Reuzen dy't grommelje dat se elke dei sa'n ein troch Ljouwert rinne moatte. Hynders dy't ek al Frânsk grinzgje. Fonteinen dy't de hiele drûge simmer wetter spuien bleaune. Amerikanen dy't it sa moai fine dat Dan Brown Fryslân makke hat. En sekken fol Europeanen en Aziaten dy't hjir troch Lonely Planet hinne stjoerd binne en hieltyd yn har eigen taal freegje werom as dat is, want by harren is it dochs like moai.
Yn sa'n simmer komt de ivige striid foar de Fryske taal wat yn de knel. We hiene hjir wol Lân fan taal, in projekt yn it ramt fan Kulturele Haadstêd, mar dat woe net sa bot. Se freegje no as ien dy tinte út de Prinsetún ek ha wol. Deryn skyn je moai mei taal boartsje te kinnen, om te bewizen dat wy de minsken te wurd stean kinne yn it Hollânsk, Flaamsk, Frânsk, Ingelsk, Dútsk, Kroätysk, Syrysk en Sineesk. We hienen it Frysk net oan tiid.
Dat begjint no wer. DjipFriezen, nee TaalFriezen, nee OeroerdreauneTaalenEigenfoechfobyearde Friezen komme wer ûnder de strânstuollen wei en begjinne der wer yn om te haffeljen. Frysk blinders! Dat sels Rimmer Mulder, de âld-haadredakteur fan de Ljouwerter Krante, him der foar liende om der ek yn om te haffeljen. Hy wie sa provosearjend relativearjend dat se gâns pagina's yn de Ljouwerter nedich ha om der tsjin yn te gean. Hoe begjin je in oarloch.
Elkenien docht der daliks ek wer oan mei. Sels Ljouwert, dêr't je nea in Frysk wurd hearre, praat moarn oer in Fryske nota taalbefoardering. Mar de Ried fan de Fryske beweging fynt it daliks al wer neat. Witte jim wêrom net? No de telefoan wurdt yn Ljouwert net yn it Frysk opnommen. Nee, fansels net. As der in grut bedriuw meldt dat se har dêr festigje wolle, lit dan net ien of oar yn it Hollânsk opfieden famke Ljouwert mompelje. Dan bellet dy ûndernimmer wol mei It Hearrenfean of Drachten, dat ferstean je twatalich.
Mar witte jim dat Ljouwert dy nota makke hat om't in part fan Littenseradiel der by kaam is en dêr is 75 persint fan it folk Frysktalich. Ik soe meartalich sizze, mar toe dan mar. Se ha wol gelyk, yn de doarpen wurdt Frysk praten. Al moat je dat ek wer net oerdriuwe: we ha It Bilt, de Stellingwerven, de eilannen, Harns, Hylpen ensafuorthinne. Ek Jannewietske sil noch hiel wat dwaan moatte oan dat frjemde Snitser gebrabbel.
De doarpen. Dy sitte yn need. De doarpenota's hjitte tsjintwurdich al "krimp en leefberens". De provinsje Fryslân wol nij doarpebelied meitsje. Dêr sille nije wike de Steaten oer gear. It is ek wol moai dat Doarpswurk, dat aanst gjin subsydzje mear krijt, no pleitet foar in algemiene organisaasje dy't ûngefear itselde wurk docht as Doarpswurk no. Dat tsjut oan dat de diskusjes gelyk bliuwe. De skoallen ha we ferlern. We wolle dat it doarpshûs bliuwt. En deryn moat we hieltyd wer diskusjearje oer krimp en leefberens. Dus goed dat der níj doarpebelied komt.
Rimmer Mulder seit oan de oare kant dat taalbelied fan de provinsje ûnsin is. De Friezen sels binne ferantwurdlik foar it yn stân hâlden fan it Frysk. Der hoecht in provinsje de minsken net yn te stjoeren, dat keart de lju fan it Frysk ôf. Willem Verf anderet dat taalbelied nedich is. Hy is lykwols noch net sa dwers as dy hiele Djipdjipfriezen, dy't wolle dat alle minsken dy't hjir wenje yntegreard wurde moatte yn it Frysk. En oars wol opsoademiterje kinne.
It is folle simpeler. Taal hâldt automatysk stân yn de doarpen. Dat jild ek foar it Frysk. Dus we ha yndied net in nota taalbelied nedich. We ha in nota doarpebelied nedich. Goed passend yn Fryslân. Dan mei om my de Fryske flagge wol efkes út."


description: Yn Medemblik koe Postma op de twadde dei trije kear nei in earste plak sile.

title: Pieter Jan Postma nei twa dagen earste by Iepen NK silen

maintext:
Pieter Jan Postma fan Terkaple hat sneon op it Iepen NK Silen syn kopposysje yn it klassemint fan de Finn-klasse ferstevige. Nei in goeie earste dei gie Postma al oan de lieding, en op de twadde dei kaam hy alle trije races as earste oer de finish.
De favoryt hat mei noch ien dei te gean acht punten foarsprong op de nûmer twa, Tijmen van Rootselaar, en tsien op Niels Broekhuizen, dy't tredde stiet.
Snein binne de lêste twa races op de Iselmar.


description: De gemeente is net tefreden oer de wurkfoarsjenning, sa waard tongersdeitejûn dúdlik yn de riedsgearkomste.

title: Achtkarspelen wol ôfskied nimme fan Caparis

maintext:
"De maat is vol", sei Sjon Stellinga fan de PvdA. "Er worden steeds dezelfde fouten gemaakt. Het is bijna schaamteloos. We willen van die tent af." Ek oare partijen hiene krityk op Caparis. Tjibbe Brinkman fan de FNP spruts fan in etysk fallissemint by de "hege hearen dy't it foar it sizzen ha".
Amendemint
Fia in amendemint stelden de PvdA, FNP, VVD en PVV foar om safolle mooglik wurknimmers fan Caparis ûnder te bringen yn de eigen Maatschappelijke Onderneming Achtkarspelen (MOA). Dy is twa jier lyn oprjochte en hat no 35 eardere grienmeiwurkers fan Caparis yn tsjinst. It amendemint krige gjin stipe fan de koälysjepartijen CDA, GBA en CU.
Krityk
It kolleezje fan boargemaster en wethâlders koe him ek net fine yn it amendemint. Wol hie it kolleezje krityk op de begrutting fan Caparis. Wethâlder Margreet Jonker sei ta it sinjaal fan de opposysje mei te nimmen.


description: By de Dei fan de Loftsport sjogge wy yn 360 graden mei sweeffleaners mei, as sy boppe Ljouwert fleane.

title: FIDEO: 360º Sweeffleanen by Ljouwert

maintext:
Hast elk hat wolris flein, mar sweeffleane bliuwt foar in soad minsken wat fier by harren wei stean. Om de loftsport wat tichter by it gewoane publyk te bringen, is der sneon foar it earst in Nasjonale Dei fan de Loftsport organisearre. De Fryske Aero Club út Ljouwert wie spesjaal foar dizze dei nei it sintrum fan de Fryske haadstêd kaam om mei in sweeffleantúch foarbygongers te fertellen oer it tastel, en it sweeffleanen sels.
Foar de minsken dy't hjir net by wêze koene, en dy't dochs priuwe wolle oan it sweeffleanen is yn de ûndersteande fideo te sjen hoe't it der oan ta giet by in middei sweeffleanen by Ljouwert.


description: Iepen hûs by Hearrenfean, Bouwmeester suksesfol yn Japan, Harkemase Boys bêste fan Fryslân, Noppert ferrast en de lêste keatspartij.

title: Sportoersjoch: Harkemase Boys wint yn Snits en de earste Dumfries Award


description: De Frânske ruter dy't by de premjêre fan de Stormruiter fan it hynder foel, wurket by Henk Hergaarden oan in houten hynder.

title: Frânske fallen ruter út Stormruiter makket hynder fan hout

maintext: Henk Hergaarden hat in passy foar houtsnijwurk. Hy makket fan alles fan hout. Dat docht er yn syn hok, al neamt er it sels syn knolletún. Dizze moanne hat er bysûndere besite. De Frânske ruter dy't by de premjêre fan de Stormruiter fan it hynder foel, wurket by him oan in houten hynder.


description: Hy sprong in nij persoanlik rekôr.

title: Oane Galama wint by senioaren op NK Fierljeppen yn Burgum

maintext:
Mei in nij persoanlik rekôr fan 21.40 meter is Oane Galama fan It Heidenskip sneon kampioen by de senioaren wurden op it NK fierljeppen yn Burgum.
Fuort nei ôfrin fan syn sprong yn de finale hie er yn de gaten dat it in goede sprong wie, fan bliidskip dûkte er it wetter yn. Syn âlde rekôr wie 21.16 meter.
Twad by de senioaren waard Jaco de Groot mei 21.16 en tred Thomas van Midden.


description: Barto naam ôfskie en skoarde in dei letter, by it skeelerjen wie in bizar foarfal en hurdrinster Schokker ferraste elkenien.

title: Sportoersjoch: Martijn Barto, NK skeelerjen en 100 kilometer hurdrinne

maintext:
Martijn Barto naam freed ôfskied by SC Cambuur. In dei letter besoarge er syn nije klup ONS Snits de winst.
It NK skeelerjen by Hallum hie in bizar foarfal, dêr't de Fryske titelferdigener it slachtoffer fan waard.
Crosstrainers swimme, drave en fytse op It Amelân.
En hurdrinster Hinke Schokker út Eastermar ferraste elkenien, mar foaral harsels, by de 100 kilometer fan Winschoten.


description: Dat docht er mei de Gemma Frisius-lêzing. It betsjut ek de offisjele start fan Campus Fryslân as alfde fakulteit fan de RUG.

title: Jaap de Hoop Scheffer iepenet akademysk jier Ljouwert

maintext: De lêzing is neamd nei Gemma Frisius, (berne as Regnier Gemma) in Dokkumer dokter, wiskundige, kartograaf en filosoof út de sechstjinde iuw. Hy studearre ûnder oare wiskunde en astronomy oan de Katolike Universiteit fan Leuven. Frisius wie de earste wittenskipper dy't de triangulaasje-metoade suggerearre (1533) en de trijehoeksmjitting beskreau, basearre op de eigenskip dat de trijehoeke folslein bepaald is troch in side en de oanlizzende hoeken. Dy metoade wurdt noch hieltyd brûkt yn de lânmjitkunde.


description: De leden fan de VVD ha it lêste wurd oer de kandidatuer fan Kielstra. Oaren kinne har ek noch oanmelde as tsjinkandidaat.

title: Klaas Kielstra foardroegen as kandidaat-listlûker VVD

maintext:
De leden fan de VVD moatte de kandidatuer fan Kielstra noch wol goedkarre. Yn teory kinne oaren har ek noch oanmelde as tsjinkandidaat.
It soe net foar it earst wêze dat Kielstra listlûker is foar syn partij. By de lêste provinsjale ferkiezingen, yn 2015, wie er dat ek. Doe helle de VVD 5 sitten. Yn Provinsjale Steaten sit de VVD yn in koälysje mei CDA, SP en FNP. Kielstra is deputearre en hat ûnder oare rûmtlike ûntjouwing, wenjen, toerisme en grûnbelied yn syn portefúlje.


description: De plysje hold ek in man út Emmen oan, want dy hie in agint slein. De twa wienen op stap op It Hearrenfean.

title: Frou fan It Hearrenfean mislediget plysje by it útgean

maintext: De plysje op It Hearrenfean hat yn de nacht fan sneon op snein twa minsken oanholden. In man út Emmen sloech in agint en in frou fan It Hearrenfean misledige in plysje.


description: Der binne noch mar trije bestjoersleden oer en as der neat bart driget opheffing.

title: Bestjoersproblematyk by Pleatslik Belang Wergea

maintext:
Dochs is der hoop foar de takomst fan it pleatslik belang, mei in nij inisjatyf: 'Perspectief Wergea'. Dêrmei moat it tradisjonele bestjoersmodel ferfongen wurde troch in mear kommisje-rjochte model om de leefberheid yn it doarp te behâlden.
"We ha tocht, we moatte it oars oanpakke", seit sekretaris Geert Nauta fan Pleatslik Belang Wergea. "Miskien moatte we wol hielendal fan it bestjoer ôf en de leefberheid op in oare manier organisearje. In lytser bestjoer, mei in koartere sittingstermyn, dat op haadlinen bestjoert en kommisjes dy't it wurk dogge."


description: De eardere Nederlânske topiishockeyer Tommy Speel is oansteld as bestjoerslid technyske saken fan de UNIS Flyers. Hy is de opfolger fan Marcel Nijland.

title: Tommy Speel nije technyske man by de UNIS Flyers

maintext: De eardere Nederlânske topiishockeyer Tommy Speel is oansteld as bestjoerslid technyske saken fan de UNIS Flyers. Hy is de opfolger fan Marcel Nijland en is no ferantwurdlik foar de gearstalling fan de seleksje, de technyske stêf en de trochstream fan de jeugdoplieding.


title: Auto rekket te wetter by Dokkum

maintext:
In automobilist is woansdei yn it wetter rekke op 'e Dokkumerwei by Ealsum.
De helptsjinsten wiene gau teplak, mar de bestjoerder koe sels al út 'e auto komme. Hy hie fierder gjin ferwûnings.
Op itselde plak barre faker ûngelokken. Foarich jier noch kaam in automobilist dêr mei de skrik frij.


title: We sille oars mei ús grûn omgean moatte

maintext: We moatte oars mei de boaiem omgean, oars komt it net goed. Dat is it boadskip fan de Soil Food Wike yn Fryslân. Der binne yn oktober ferskate aktiviteiten dy't minsken wize op it belang fan de boaiem. Neffens de organisaasje wurdt it tiid om yn te sjen dat we de boaiem foar de takomst koesterje moatte. It is de basis fan ús iten. Sa moat it út wêze mei gemyske bestridingsmiddels.


description: It Iepenbier Ministearje woe 15 miljoen euro ferhelje op it pear. De man en frou krigen ferline jier selstraffen oplein.

title: Ljouwerter stel moat 2,5 miljoen euro werombetelje yn wytwasksaak Arville

maintext:
De saak Arville is it grutste ôfpakresultaat yn in wytwasksaak yn Noard-Nederlân oant no ta. By plysjeynfallen yn trije plakken, Ljouwert, Assen en Gasteren, waard yn maaie 2014 in bedrach fan 4,4 miljoen euro cash yn beslach naam. Fierders waard beslach lein op in wenning, in loads, auto's en lúkseguod as klean en juwielen. De partij kokaïne dêr't de man goed 9 miljoen euro foar betelle, waard ek ynnommen en ferneatige.
By de bestriding fan de wytwaskkriminaliteit is it it doel fan plysje en justysje om safolle mooglik besit fan kriminelen ôf te pakken.


description: De Nederlânske fuotbalfroulju spylje tiisdeitemiddei yn Oslo tsjin Noarwegen. By in lyk spul of in oerwinning meie de Oranje Liuwinnen nei it WK yn Frankry

title: Finale foar fuotbalfroulju yn Noarwegen

maintext: De Nederlânske fuotbalfroulju begjinne tiisdeitemiddei yn Oslo om 17.00 oere mei in protte fertrouwen oan de finale fan it WK-kwalifikaasjetoernoai. Nederlân, de Europeesk kampioen, hat oan in lyk spul genôch yn de lêste pûlwedstriid tsjin konkurrint Noarwegen om as groepswinner nei it wrâldkampioenskip yn Frankryk te gean. Dat WK is yn de simmer fan 2019.


description: Ynwenners fan Aldegea (SWF) ha de winkel sels oernaam, omdat der fierder gjinien belangstelling foar hie.

title: 'Eigen' doarpswinkel fan Aldegea draait better as fan tefoaren tocht

maintext:
De doarpsbewenners setten de winkel yn maart op neidat de lêste supermerk yn it doarp tichtgie. It slagge net om in nije eksploitant te finen en dus pakte Doarpsbelang it sels op. Der wurkje no tolve minsken parttime yn de winkel en it is alle dagen in drokte fan komsa.
It doarpsbelang ferwachtet dat de omset omleech giet, no't de simmer foarby is. Mar troch de goede simmer moat dat eins gjin probleem wêze.


description: Der komt mear diskusje, seit wethâlder Hanneke Zonderland fan Weststellingwerf.

title: Weststellingwerf fergaderet oer gaslokaasje dy't ek yn De Fryske Marren leit

maintext:
De gasfjilden fan dy nije lokaasje lizze ferspraat oer trije gemeenten: De Fryske Marren, Hearrenfean en Weststellingwerf. Dy lêste gemeente fergaderet takom moandei oer de plannen.
De Fryske Marren hat yn 2015 al 'nee' sein tsjin gaswinning. In grut diel fan it gasfjild leit op it grûngebiet fan dy gemeente. Ek Hearrenfean is tsjin. "De maatskiplike diskusje is der yn Weststellingwerf no ek", seit wethâlder Hanneke Zonderland.
Gefoel
It gefoel yn de gemeente is no ek oars, tinkt Zonderland. "De minsken makken harren yn it ferline minder drok as der in foarstel oer gaswinning kaam. Der komt mear diskusje. Moat dat wol, al dy boargatten yn ús grûn? En wat binne de gefolgen op termyn? Dat makket dat wy der ek kritysk nei sjogge."


description: Mageferlystingen wurde hieltyd populêrder. By it MCL yn Ljouwert waarden dit jier al 13 persint mear sokke operaasjes útfierd as yn 2017.

title: Mageferlytsingen flink yn opmars: pasjinten falle in fjirde fan lichemsgewicht ôf

maintext:
In operaasje is faak it lêste rêdmiddel foar minsken dy't te grou binne. Dat fertelt Marloes Emous, sjirurch by it Centrum voor Obesitas Noord-Nederland. In grut diel falt 20 oant 25 prosint fan it totale lichemsgewicht ôf. Nei de operaasje is de kâns op sûkersykte lytser en minsken libje langer.
By de operaasje wurdt de mage lytser makke en de pasjint kriget in omlieding yn it termstelsel sadat it iten minder de kâns kriget om opnaam te wurden yn de termen. Fierders hawwe pasjinten minder hongergefoel en sa krije se de kâns om te feroarjen fan ytpatroan.
Om foar sa'n mageferlytsing yn oanmerking te kommen, moatte pasjinten wol oan kritearia foldwaan dy't ynternasjonaal fêststeld binne. Se moatte langer as fiif jier slim oergewicht hawwe, it gewicht moat heech genôch wêze en der moat grutte kâns wêze op syktes lykas sûkerksykte.
De grutte taname oan mageferlytsingen yn it MCL komt mei om't it sikehûs yn Ljouwert ek in soad pasjinten út Grinslân de kop fan Drinte helpt. En minsken dy't holpen binne, fertelle dat wer oan oaren en sa wurdt it hieltyd bekender. Om de grutte taname oan pasjinten oan te kinnen moat it de operaasjekwotum omheech, en ek yn de polyklinyk moat der útwreiding komme.


description: Mei dy warskôging komt soarchynstelling Paytana, eigener fan âldereinsintrum De Finke yn Koudum.

title: "Sûnder nijbou ferdwynt âldereinsoarch yn Koudum"

maintext:
Neist de wenningen komt der ek in los sintraal gebou, dêr't tal fan aktiviteiten yn oparbeidzjen mei it doarp opset wurde sille. Dit gebou, dat ek wol de KAS neamd wurdt, is ûngefear sa grut as in fuotbalfjild. Hjir moatte ûnder oare in tal winkels en soarchoanbieders yn komme, mar ek sil der bygelyks biljert wurde kinne. Doel is om foar mear yntegraasje fan de âlderein yn it doarp te soargjen.
De nijbouplannen kostje al mei al tusken de 15 en 20 miljoen euro.


description: Neffens de Ried fan de Fryske Beweging wol Ljouwert de kommende tiid folle minder jild yn it Frysk stekke as eartiids.

title: "Ljouwert docht te min foar it Frysk"

maintext:
De Ried is der ek min oer te sprekken dat de telefoan net opnommen wurdt yn it Frysk. Dat wie yn de âlde gemeenten Boarnsterhim, Littenseradiel en Ljouwerteradiel, dy't no diels by Ljouwert hearre, wól sa. Littenseradiel en Ljouwerteradiel betellen mei oan Fryske les op de basisskoalle, dat docht Ljouwert net. En sa binne der noch wol punten wêrby't sprake is fan efterútgong yn it taalbelied. Dat is neffens de Ried yn striid mei de oerienkomst dy't ein ferline jier sletten is tusken it Ryk, de provinsje en de weryndielingsgemeenten.
De Ried fan de Fryske Beweging giet derfan út dat de gemeenteried it konseptbeliedsstik noch oanpasse sil, sadat it Frysk net achterútbuorket yn Ljouwert.


description: It moat duorsumer, foar de boer en de konsumint.

title: Minister Schouten pleitet foar 'kringlooplandbouw'

maintext:
"De manier waarop we nu ons voedsel produceren raakt steeds verder uit balans. Het gaat verder dan wat de aarde kan geven. En is niet houdbaar." Dat skriuwt de minister. Kij en oar fee moatte bygelyks yn prinsipe fuorre wurde mei gers en resten fan mais fan de eigen pleats of út de direkte omjouwing.
Sa't de lânbou no organisearre is, is it benammen rjochte op kosteferleging en produksjeferheging neffens de minister. "Dit is in Nederland ten koste gegaan van biodiversiteit, het milieu, kwaliteit van drinkwater en de aantrekkelijkheid van het landschap."
"Fryslân foldocht al oan de toan fan de fyzje," seit Trienke Elshof fan LTO Noard. "Lykas mei it brûken fan foer út de regio en gearwurkje mei akkerbouwers. De fyzje is ek mei makke mei input út Noard-Nederlân. De konsumint sil it wol fernimme as it feroaret, dy moat de duorsume produkten wurdearje en sil dêr ek mear foar betelje moatte."


description: De man sloech ta yn Snits, Ljouwert en Grins. Dat die er yn it foarjier, krekt nei't er frijkommen wie.

title: Selstraf easke tsjin Snitser searje-ynslûper

maintext: De Snitser kaam yn maart frij nei't er in finzenisstraf útsitten hie fan 21 moannen foar ynbrekkerij. Doe't er frijkaam, gie er direkt wer de fout yn. Dêrby rjochte hy him benammen op it stellen fan laptops, telefoans en portemonnees. Hy stiel fan in meiwurker fan it MCL, by de Pinkstergemeente yn Snits en yn it Universiteitsgebou en hotels yn Grins. Hy kaam faak binnen om't doarren net goed ticht sieten of troch de draaiduorren fan hotels.


description: Dat seit Ilona Dulfer fan it opliedingssintrum oer it rapport dat moandei presintearre wurdt. De skoalle stie ûnder finansjeel tafersjoch.

title: Undersyksrapport oer bestjoerlik hanneljen Nordwin College is 'pynlik'

maintext:
Finansjeel tafersjoch
Yn de simmer fan 2017 konstatearre de ynspeksje finansjele problemen by it Nordwin College. Neffens begruttingen soe de skoalle yn 2021 tsjin in tekoart oprinne fan 2,3 miljoen euro en yn 2022 sels 3,3 miljoen euro yn it read stean. De skoalle kaam dêrom ûnder finansjeel tafersjoch en bestjoersfoarsitter Ton Stierhout waard yn desimber 2017 op non-aktyf set. Stierhout soe neffens de Ljouwerter Krante in konflikt ha mei de ried fan tafersjoch, om't er oanjûn hie dat it Nordwin College net langer stelstannich bestean koe.
Werstelplan
Nei it fuortgean fan Stierhout waard Dulfer oannaam as bestjoersfoarsitter en waard in part fan de ried fan tafersjoch ferfongen. Dulfer: "Daarna hebben wij niet stilgezeten en maatregelen getroffen. Om te beginnen een herstelplan voor de financiële problemen. Eind dit jaar zit de school nog maar net in de rode cijfers, maar volgend jaar staan we alweer in de zwarte, positieve cijfers. "
Krimp
Ek hâldt de skoalle de krimp goed yn de gaten, want yn twa jier tiid is it tal studinten mei hast 10 prosint ôfnaam. Yn 2015 stie de teller noch op 3500 studinten, mar yn 2017 wiene dat der 3200. "Dat hoort ook bij deze tijd, maar ook daar moeten we op voorbereid zijn." Oan de fraach nei minsken yn de griene sektor leit it neffens Dulfer net: "Onze leerlingen zijn nog steeds ontzettend gewild en krijgen snel een baan na hun studie."
Fertrouwen
Dulfer seit dat it rapport fan de ûnderwiisynspeksje net betsjutte sil dat de skoalle ticht of gearwurkje moat. "Het rapport zegt wat over het bestuurlijk handelen in het verleden, maar niks over het onderwijs. Dat is goed." It Nordwin College jout oan dat de ried fan tafersjoch, it kolleezje fan bestjoer en alle oare belutsen partijen fertrouwen hawwe yn de ferbetteringen en de omslach dy't geande is.
De ûnderwiisynspeksje jout oan dat dy net ynhâldlik op it rapport yngiet.


description: Yn totaal 500 wenningen fan Accolade krije sinnepanielen op it dak.

title: Accolade ynvestearret yn hûnderten sinnepanielen


description: Gemeenten wegerje ynformaasje te jaan, omdat it fertroulik is. Dat seit direkteur Hans van der Werf fan de Fryske Miljeu Federaasje.

title: D66 wol opheldering fan provinsje oer komst sinneparken


description: Njonken lânbouw en natoer stiet ek in leefber en fitaal plattelân op de aginda fan it kabinet. Dêrfan kin Fryslân flink profitearje.

title: Provinsje wiis mei miljoenenota: "Dit biedt kânsen foar Fryslân"

maintext: Provinsje Fryslân is wiis mei de miljoenenota, dy't tiisdei presintearre is yn Den Haach. Neffens deputearre Klaas Kielstra biedt it kânsen foar Fryslân om te profitearjen fan de opkommende ekonomy. It kabinet lûkt jild út foar it ferbinen fan lânbouw en natoer, ynfrastruktuer, kultuer en de enerzjytransysje. Ek in leefber en fitaal plattelân stean op de aginda yn Den Haach. Kielstra is posityf: "In posityf lûd út Den Haach. Ek foar it plattelân. Dat hat wolris oars west. Dit biedt kânsen foar ús provinsje."


description: De earste 'Tienerschool' yn Fryslân stiet yn Snits. Se binne sûnt in pear wiken los. Hoe wurket it op sa'n skoalle?

title: Weromsjen op de earste wiken fan de 'Tienerschool' Snits

maintext:
'Tienerschool'
De 'Tienerschool' is bedoeld foar bern fan 10 oant 14 jier. De lêste twa jier fan de basisskoalle en de earste twa jier fan it middelber ûnderwiis foarmje op dy skoalle in nije learrûte. Sa krije de bern bygelyks net les fan ferskillende leararen, mar fan in coach dy't harren yn alle ûntwikkelingen folget. Bern fan ferskate âldens en nivo's sitte byinoar. Der binne gjin nivo's lykas vmbo en havo. De bern ûntwikkelje harren op harren eigen nivo en dat kin ferskillend wêze. Dat hinget fan it fakgebiet ôf.,
It RSG Magister Alvinus, Stichting Odyssee en de Stichting Nieuw Onderwijs binne oan de dream begûn om in 'Tienerschool' yn Snits op te rjochtsjen. De skoalle wurket neffens in ûntwikkelingssirkel wêrby't fiif wrâlden sintraal stean: de kreative, de wittenskiplike, de kommunikative, de persoanlike en de maatskiplike wrâld. It útgongspunt is dat de bern wêze meie wa't se binne. Yn de libbensfaze dêr't se yn sitte, bart in soad en de 'Tienerschool' past him oan dizze faze oan. De learlingen meie op skoalle eksperimintearje. Dêrby wurde se aktyf begelaat by it nimmen fan besluten.
Nei it twadde jier moatte de learlingen nei it reguliere fuortset ûnderwiis. De 'Tienerschool' yn Snits hat no noch gjin mooglikheden om se oant in diploma te helpen. De fraach is oft de bern nei de twadde klasse goed taret binne op de middelbere skoalle. Direkteur Tinie Sterenborg sjocht it ek as in grutte stap, mar it is allegearre yn ûntwikkeling. Mei it RSG Magister Alvinus wurdt wurke oan dy oergong. Mar ek de learlingen sels wurdt frege wat se nei it twadde jier dwaan wolle, sadat doelen opsteld wurde kinne om dat te berikken.


description: De twa manlju waarden woansdeitenacht mei de irritearjende stof oanfallen.

title: Ljouwerters bespuite mei pepperspray

maintext:
Twa manlju fan 19 en 30 jier út Ljouwert binne mei pepperspray bespuitte troch in 40-jierrige man.
It foarfal barde woansdeitenacht yn de Franklinstrjitte yn Ljouwert. De fertochte waard yn betwang hâlden troch twa manlju. De plysje hat him oanhâlden en fêstset foar fierder ûndersyk, de pepperspray is yn beslach naam. De Ljouwerters dy't bespuitte binne, woene gjin oanjefte dwaan.


description: Buro de Vries is dizze simmer yn tsien doarpen op syk nei de 'iepen mienskip', it skaaimerk fan LF2018.

title: Omrop Tip: Buro de Vries yn Waskemar

maintext:
Waskemar is in jong doarp oan de Haulerwyksterfeart. It leit yn it noarden fan de gemeente Eaststellingwerf tichtby it trijeprovinsjepunt fan Fryslân, Grins en Drinte. It is pas in doarp sûnt 1954. Earder foel it ûnder Haulerwyk en stie it bekend as Haulerwyk-beneden. Wêrom moast it selsstannich wurde? Hoe fernimme je dat it in jong doarp is en betsjut dat ek dat der in soad jongerein wennet?
Yn de tsiende en lêste ôflevering fan 'Buro de Vries op it doarpsplein' in portret fan it doarp Waskemar.


description: Balk har in ryk ferline wat bûter oanbelanget. Mei de tûke tillefoan by de hân kinne jo fan kommende sneon ôf dêroer hielendal bypraat wurden. op in audiot

title: Balksters meitsje harkkuier oer bûter en Balk

maintext: Doarpsgids Johan Heegsma is ien fan de Balksters dy't op de audiotour te beharkjen is. Ien persoan dielt bygelyks op de audiotour in part fan har bûterrike famyljeskiednis. Mar der hawwe ek opnamen west by de leugenbank dêr't minsken frege is wat de betsjutting is fan in tal populêre sizwizen mei en oer bûter. Gevelstiennen spylje in wichtige rol, want dy fertelle in soad oer de rykdom yn de hannel yn bûter. Op sneon 8 septimber om 14.00 oere sil kommissaris fan de Kening Arno Brok de audiotour iepenje.


description: De mishanneling barde yn april op It Hearrenfean, nei't se spul krigen hienen oer in ferkearssituaasje.

title: Heit, soan en skoansoan krije wurkstraf foar mishanneling motorrider

maintext: Trije manlju hawwe wurkstraffen en in jildboete krigen, nei't se yn april in motorrider op It Hearrenfean mishannele hiene. Dat barde nei't se spul krigen hienen oer in ferkearssituaasje.


description: In lânbousektor dy't ta giet op 'kringloop'. Dat wol lânbouminister Schouten. In goed plan, fine minsken út de sektor. Mar regels meitsje sokke lânbou op d

title: "'Kringlooplandbouw' goed idee, mar regels keare alles op"

maintext:
Yn Holwert, flak oan see, wurkje fjouwer boerebedriuwen al langere tiid sa't de minister it graach sjen wol. It giet om twa bouboeren, in feehâlder en in skieppeboer. Se hawwe mei-inoar yn 2001 de feriening Ecolana oprjochte. De boeren hawwe de feriening sels oprjochte mei as doel makliker útwreidzje te kinnen. Der wie net in soad grûn beskikber foar útwreiding, mar troch gear te wurkjen koene de boerebedriuwen inoar helpe. Stadichoan waard dy gearwurking yntinsiver en binne de boeren oerskeakele op in mear duorsume lânbou. Sa rydt de bouboer bygelyks op syn lân dong út dy't ôfkomstich is fan kij fan syn buorman.
Dong
De feriening rint wol tsjin in soad tsjinstridige regels oan. Bouboer Kees van der Bos: "De grutste problemen sitte yn it brûken fan dong. Wy wolle graach dat it op it lân lizzen bliuwt. Dat is folle better foar it libben yn de grûn. Mar dat op it lân lizzen bliuwen mei net." Feehâlder Frans Antonides follet oan: "It moat fuortendaliks ûnder de grûn. Mar krekt as it lizzen bliuwt, soargje de bistjes foar goede grûn. It is in foarm fan buorkjen út it ferline. Eins is dit in moderne foarm fan it âlde, mingde bedriuw. Alles tichteby."
De manlju binne entûsjast oer de plannen fan de minister. Sy fernimme sels hoefolle foardielen oft boeren helje kinne út de gearwurking. Der is allinnich noch wol te min kennis, seit van der Bos: "Benammen oer it libben yn de grûn en hoe't jo dat weromkrije. Wy moatte goed útfine hoe't we dat oan de praat krije, want dan wurde ús gewaaksen better en de kwaliteit heger."
Strie
Somtiden binne der wol drege diskusjes, mar de boeren moatte it iens wurde. Sa wol feehâlder Antonides útwreidzje. Buorman Van der Bos fynt dat goed, mar dan al op betingst dat Antonides goed sjocht nei wat er docht mei syn dong. "Wy wolle dat hy strie brûkt yn de stâl. Dat kinne wy folle better kwyt op it lân", seit Van der Bos. Antonides: "En dat wolle wy ek wol. We wolle no in stâl bouwe der't we dat regelje kinne." Al mei al is eltsenien tefreden oer de gearwurking. It hat ek seker in takomst, sa sizze de beide mannen.


description: Justysje giet net yn kassaasje tsjin de útspraak fan it gerjochtshôf, dat Doede de Jong net in heal miljoen euro oan de Steat hoecht te beteljen.

title: Jierrenlange juridyske striid wytkweker Doede de Jong definityf dien

maintext:
It gerjochtshôf ferklearre De Jong yn 2015 wol skuldich oan it kweken fan himp yn syn tún, mar lei him gjin straf op. It hôf oardielde doe dat De Jong in prinsipjeel foarfjochter is fan de legalisearring of oars regulearring fan wyttylt. Syn saak is oars as saken oer himptylt dy't faak foar de rjochter komme, waard doe sein. Boppedat wurket er biologysk, yn de iepen loft en sûnder brângefaar of stellerij fan stroom, sa't by oare himpkwekers wol faak it gefal is.
It hôf sei in pear wiken lyn dat de eask fan justysje, om fiif ton oan de Steat te beteljen, net goed genôch ûnderboud wie. Dêrom waard de feroardieling ôfwiisd. Justysje leit him dêr no by del. Advokaat Tjalling van der Goot fan Doede de Jong sil justysje freegje it beslach op it hûs fan Doede de Jong op te heffen, dat justysje dêr op lein hie.


description: De meiwurkers binne bot oandien troch it ûngelok yn Oss. Fjouwer bern kamen dêrby om it libben.

title: Fryske berne-opfang Sinne hâldt foarearst op mei elektryske bakfytsen

maintext:
De meiwurkers fan berneopfang-organisaasje Sinne binne bot oandien troch it ûngelok. Dat seit direkteur Robert Sänger. Net alle meiwurkers fan Sinne meie mei de Stintbakfyts ride, seit Sänger. Dêr is earst in kursus foar nedich.
It ûngelok barde by in bewaakte spoarwei-oergong yn it Brabânske Oss. It is noch net dúdlik wat der krekt misgien is. De Onderzoeksraad voor Veiligheid hat de saak yn ûndersyk. In tsjûge sei tsjin de NOS dat de Stint net remme doe't er op de spoarwei-oergong ôf ried. De bestjoerder soe roppen hawwe dat it net slagge om te remjen.
De Stint is in 'bijzondere bromfiets'. Dat betsjut dat se op it fytspaad ride meie, mei in maksimumsnelheid fan 25 kilometer de oere. In helm of in rydbewiis is net nedich. Der meie oant tsien bern ferfierd wurde yn in Stint.


description: De man ried oer de Efterwei en ferlear troch noch ûnbekende oarsaak de macht oer it stjoer.

title: Auto klapt tsjin beam yn Stynsgea, bestjoerder rekket ferwûne

maintext: By in ûngelok yn Stynsgea is tongersdeitenacht in autobestjoerder ferwûne rekke. De man ried oer de Efterwei en ferlear de macht oer it stjoer, wêrnei't er tsjin in beam klapte. Meardere helpferlieners rieden út en ek de traumahelikopter waard oproppen, mar dy hoegde fierder net yn aksje te kommen.


description: De organisaasje fan it festival Psy-Fi fjochtet de twangsom fan de provinsje fan 10.000 euro oan en wol yn petear oer in oplossing.

title: Organisaasje Psy-Fi fjochtet twangsom oan

maintext: De organisaasje fan it festival Psy-Fi yn de Griene Stjer by Ljouwert is it net iens mei de twangsom fan de provinsje fan 10.000 euro. Psy-Fi stiet iepen foar in petear oer in oplossing.


description: Mei in soad mankrêft hie de brânwacht it hynder gau wer op it drûge.

title: Hynder yn it wetter bedarre by De Broek

maintext:
De brânwacht fan De Jouwer hat sneintemiddei in hynder út it wetter helle by De Broek. It hynder wie troch noch ûnbekende oarsaak yn it wetter bedarre by de Bloksleat.
De brânwacht krige de melding om ien oere hinne. Mei in soad mankrêft en troch de wâl fuort te skowen, krige de brânwacht it hynder binnen in heal oere wer op it drûge.


description: De bestjoerder fan in Buggy krige op in proefrit de skrik fan syn libben.

title: Auto baarnt út by proefrit yn Haulerwyk

maintext: De brânwacht fan Haulerwyk wie der gau by, mar de auto wie net mear te rêden. De ynsittenden koene der op 'e tiid útkomme. De brânwacht hat it fjoer mei skom útmakke. It swartbaarnde frame is mei in fierriker fuorttakele.


description: Fytsers moatte tenei harren twatsjiller yn de nije fytskelder by it stasjon delsette of yn de fytsestalling achter it stasjon.

title: Ljouwert set fytscoaches yn tsjin oerlêst foutparkearre fytsen foar stasjon

maintext: Ljouwert nimt dizze maatregels, om't it syn nocht hat fan de oerlêst fan de fytsen op it plein foar it stasjon. Neffens wethâlder Friso Douwstra binne der allinnich mar foardielen oan it parkearjen yn de fytskelder. "Hast in drûch plak, de earste 24 oeren binne fergees, de stêd sjocht der folle fraaier en kreazer út en it is ek noch feilich." Yn de kelder is plak foar goed 3000 fytsen.


description: Foar it earst ha leafst 17 studinten har oanmelden foar in stúdzje Frysk oan NHL Stenden. Dat sawat 30 persint mear as ferline jier.

title: Eksplosive groei studinten Frysk oan NHL Stenden

maintext: It Frysk as stúdzjetaal wurdt wer populêr. Foar it earst ha leafst 17 studinten har oanmelden foar in stúdzje Frysk oan NHL Stenden. Dat sawat 30 persint mear as it ôfrûne jier. En doe wie al sprake fan in eksplosive groei mei 12 studinten.


description: De haadredakteur sit foarearst thús.

title: Konflikt tusken direksje en haadredaksje fan Omrop Fryslân

maintext:
Neffens direkteur Hiddema is der sprake fan in ûnwerstelber fersteurde wurkrelaasje. It personiel fan Omrop Fryslân is moandeitemiddei op de hichte brocht troch de direksje.
Bakker is sûnt april 2015 yn tsjinst fan Omrop Fryslân. Omdat de saak ûnder de rjochter is, wol Hiddema fierder net op de details yngean.


description: Der moat in lytsere fêste stêf komme, minder overhead en mear fleksibele ynset fan personiel. Allinnich sa kin de finansjele delgong keard wurde.

title: Reorganisaasje by Fryske Akademy: "Wy sakje troch it iis"

maintext:
Twongen besunigings
De omfang fan de stypjende stêf en de posysje fan it managementteam binne de wichtichste punten dêr't op besûnige wurde moat. By de Fryske Akademy binne no noch 30 fte's fêst en 10 fte's fleksibel. De begrutting fan it wittenskiplike ynstitút is 3,5 miljoen euro yn it jier, mar de Akademy komt elk jier 3,5 oant 4 ton tekoart. Der moatte nei ferwachting 5 oant 6 fte's út. Smink slút twongen úntslaggen net út.
"De finansjele situaasje by de Fryske Akademy is min", jout de ynterim-bestjoerder ta. "Binnen in pear jier sakje wy troch it iis as it sa trochgiet, dus der moat echt in reorganisaasje trochfierd wurde om mei minder kosten ús wittenskiplik wurk te dwaan."


description: De nije bewenners fan de 32 levensloopbestendige wenten binne wiis mei harren nije plakje, mar hawwe noch wol wat soargen.

title: Bernesyktes mar ek tefredenheid oer nije wenningen Sint-Anne

maintext:
De nije wenten sjogge der op it earste gesicht moai út, en de bewenners binne ek tefreden oer harren nije dak boppe de holle. Dirkje de Vries is ien fan de bewenners fan de nije wenningen: "De nije wenning foldocht prima, ik haw allinnich wat in te grutte tún, en dy sit fol stiennen. Dus dêr sit ik wol wat oer yn."
De tún fan frou De Vries is net it ienige punt fan soarch foar de bewenners. Ek de wenningen sels binne noch net folslein ôf, sa sizze oare bewenners. "Als ze zeggen dat dit af is, dan is het niet best!" Seit ien fan harren. Sa binne der mankeminten as skuorren yn ruten.
Monitoare
Direkteur Rein Hagenaars fan wenningstichting Wonen Noordwest Friesland is bekend mei de 'bernesyktes' dy't de bewenners oandrage. "We maken het bij meerdere projecten mee, en dus hebben we afspraken met de aannemer zodat die kinderziektes in de eerste maanden opgelost kunnen worden." De kommende trije moannen krije de bewenners de kâns om harren klachten troch te jaan sadat de meiwurkers fan Wonen Noordwest-Friesland de oannimmer derop oansprekke kinne.


description: Se hie net earder mear as 41 kilometer draafd, mar wûn dochs de Run van Winschoten fan 100 kilometer.

title: Hinke Schokker rapste oer 100 kilometer: "Ik hie noait tocht dat ik him útrinne soe"

maintext:
Hinke Schokker is noch mar twa jier serieus oan it draven. "Op myn 30ste bin ik wat foar mysels begûn, ik woe wat oan myn kondysje dwaan. Letter waard it serieuzer en bin ik mei wedstriden begûn," fertelt de klinysk fysikus yn oplieding yn it UMCG yn Grins. "It wie net de bedoeling om oan dizze wedstriid mei te dwaan, ik hie in skema foar in maraton. Mar ik wol elk wykein in wedstriid rinne en seach in pear wiken lyn op in webside dat dizze wedstriid der wie. It like my leuk om mei te dwaan, mar ha net traind foar de hûndert kilometer."
"Ik makke my net drok"
Yn eardere wedstriden wie 30 kilometer har langste ôfstân en ien kear hat se 41 kilometer draafd. Dat se no samar 60 kilometer fierder drave koe, fernuveret harsels ek. "Ik hie der gjin foarstelling fan en makke my ek net drok. Ik stie der neutraal yn, it wie net belangryk. Ik hie hielendal noait tocht dat ik him útrinne soe. Sterker noch, ik hie noait tocht dat ik winne soe," seit se lakonyk. Nei de wedstriid hie se inkeld lêst fan wat stive fuotten.


description: Troch de foarnommen plysjestaking kin de fuotbalklup de feiligens fan de supporters net garandearje.

title: Telstar leit kaartferkeap stil foar wedstriid tsjin Cambuur

maintext: Fuotbalklup Telstar hat de ferkeap fan kaarten foar de útwedstriid tsjin Cambuur stillein. Reden is dat de klup de feiligens fan de eigen supporters net garandearje kin, fanwege de foarnommen plysjestaking. Yn oerlis mei Cambuur hat Telstar it beslút naam om de supporters dy't al in kaart kocht hiene foar de wedstriid in alternatyf oan te bieden yn it Cambuurstadion.


description: De Fryske derby tusken ONS-Snits en de Harkemase Boys is de earste wedstriid fan 'e wike by Omrop Fryslân. Folgje hjir alles live.

title: LIVEBLOG: ONS Snits - Harkemase Boys

maintext: It is op it stuit dé wedstriid yn it Fryske fuotbal. No't Cambuur en Hearrenfean mekoar net tsjinkomme, giet de Fryske fuotbalderby tusken ONS Snits en Harkemase Boys. De wâldpiken tsjin de Snitser stedsjers. It is de wedstriid fan de wike by Omrop Fryslân. Folgje alles live yn dit blog. De ôftraap is om 18:00 oere.


description: Beide klassemintswinners koene al foar de finale fan de Aldehoupartij genôch ôfstân nimme fan harren direkte konkurrinten.

title: Triemstra en Scheepstra winne keatsklassemint

maintext: Taeke Triemstra wûn op de Aldehoupartij yn in alles of neat partij fan syn direkte konkurrint Tjisse Steenstra. Beide keatsers hiene oan it begjin fan de partij 55 punten, en Steenstra bleau troch it ferlies tsjin Triemstra op dat oantal stean. Triemstra komt troch de winst op in puntetotaal fan 58. Wêrmei't de klassemintswinst offisjeel binnenhelle wie. Triemstra moat de finale noch keatse. Steenstra jout yn ûndersteande fideo in reaksje op de striid tusken him en Triemstra.


description: De dielnimmers oan de nije oplieding krije fuortendalik in fêst kontrakt as se har diploma helle ha.

title: Patyna en Noorderbreedte komme mei nije soarchoplieding

maintext:
De measten fan har meitsje út in oare baan wei de oerstap nei de soarch. De dielnimmers folgje in twajierrige mbo-oplieding, wêrby't se fjouwer dagen yn 'e wike ûnderfining opdogge op ferskate lokaasjes fan Patyna en Noorderbreedte. Dosinten fan ROC Friese Poort jouwe ien dei yn de wike les yn Frjentsjer, by wensoarchkompleks Saxenoord en by fersoargingshûs Westerpoort.
Grut tekoart
Lanlik is der in grut tekoart oan soarchmeiwurkers. Mei it mienskiplike opliedingstrajekt hoopje de inisjatyfnimmers mear minsken entûsjast te meitsjen foar it wurkjen yn de âldereinsoarch.


description: Se wolle goede ôfspraken en mjitpunten op ferskate plakken yn de binnenstêd fan Harns, om fersakkingen yn histoaryske gebouwen yn de gaten te hâlden.

title: Twadde Keamer stipet proef Harnzers foar ôfspraken oer sâltwinning

maintext:
De Harnzer Stichting Behoud Monumenten Harlingen en sâltfabryk Frisia wolle fan de sâltwinning ûnder de Waadsee in proef meitsje, wêrby't de feilichheid foarop stiet. Se wolle dat dwaan troch yn 't foar goede ôfspraken te meitsjen oer ferskate mjitpunten yn de Harnzer binnenstêd, oer it fergoedzjen fan skea yn it gefal dat dy ûntstiet en benammen ek oer in goede kommunikaasje oer en wer.
De Stichting Behoud Monumenten Harlingen bestiet noch mar goed in jier en koe woansdei it foarstel foar de proef presintearje yn de Twadde Keamer. It plan fan Stichting Behoud Monumenten Harlingen wurdt stipe troch de gemeente Harns en de provinsje Fryslân, dy't de stichting ek advisearje. It Staatstoezicht op de Mijnen is ek by de plannen foar de proef belutsen en fynt dy tige de muoite wurdich. "Ik hoop echt dat de partijen het eens worden. Als er nog zaken zijn waar ze het niet over eens zijn, dan wil ik daar graag bij helpen", seit direkteur Theodoor Kockelkoren fan it SODM. "En als bewoners toch nog ergens mee zitten, mogen ze ons bellen."
Partij voor de Dieren kritysk
Direkteur Durk van Tuinen fan sâltfabryk Frisia krige noch wol in stikmannich krityske fragen yn 'e Twadde Keamer. De Partij van de Dieren is der eins op tsjin dat it sâltfabryk diseloalje brûke wol by it winnen fan sâlt yn de Waadsee. De útlis fan Van Tuinen dat soks fan it lân ôf bart mei buizen djip yn de grûn stelde de partij net alhiel gerêst. Sokke buizen kinne nei ferrin fan tiid begjinne te skuorren, bygelyks troch ûngelykmjittige grûndelgong. Neffens Van Tuinen falt dat wol in slach ta. Hy ferwachtet dat de Harnzer binnenstêd op syn meast 1 oant 2 sintimeter sakje sil. Mei help fan mjitapparatuer dy't it sâltfabryk yn oerlis mei de Stichting Behoud Monuminten yn in pear monuminten pleatse sil, kin yn 'e takomst elts op 'e foet folgje hoe grut oft de delgong is. As de grûn mear sakket as ferwachte of as der oare ûnfersjoene effekten binne, jildt dan it 'hân-oan-de-kraan'-prinsipe. De sâltwinning sil yn dat gefal fuortendaliks stillein wurde.


description: Pcbo-skoallen yn Dantumadiel en mavo De Saad yn Damwâld wurkje gear.

title: Achtstegroepers kinne yn Damwâld al nei de mavo ta


description: Alle 56.000 basisskoallebern krigen woansdei de fertelplaat oerhannige. Dêrmei moat meartaligens op boartlike wize stimulearre wurde.

title: Fertelplaat moat meartaligens stimulearje

maintext: It is en bliuwt by in soad âlden in punt fan diskusje. Mei wat foar taal kinne je bern no it bêste grutbringe? Provinsje Fryslân wol meartaligens stimulearje. Dêrom krigen alle basisskoallebern yn Fryslân woansdeitemoarn in kado: in fertelplaat. Deputearre Sietske Poepjes is entûsjast: "Bern kinne sa boartsjendewei mear leare oer oare talen."


description: De brânwacht waard oproppen om mjittingen te dwaan, nei de fynst fan in grut gaslek yn Dokkum.

title: Grut gaslek fûn yn Dokkum

maintext: Op in bouplak oan de Allert Jacob van der Poortstrjitte yn Dokkum is in grut gaslek ûntdutsen, dat der mooglik al wiken sit. De brânwacht fan Dokkum waard tiisdeitejûn om healwei tsienen hinne oproppen om mjittingen te dwaan. Dêrby waard it lek oantroffen. Stedin waard ynskeakele om it lek ticht te meitsjen. Neffens de netbehearder giet it yndied om it flink gaslek. De brânwacht fan Dokkum waard in pear moanne lyn ek alris oproppen om mjittingen te dwaan. Doe waard der neat fûn.


title: Boutzamar giet fan SC Cambuur nei Harkemase Boys

maintext:
Boutzamar wennet op De Tynje en spile jierrenlang by de jeugd fan Cambuur. Hy hat de ôfrûne jierren in pear wedstriden spile foar it earste alvetal fan de Ljouwerters, mar kaam meastal yn aksje as oanfierder fan de belofteploech. By Cambuur wie gjin perspektyf mear foar Boutzamar. Hy trainde de ôfrûne wiken al mei op 'e Harkema en spile ek al in oefenwedstriid.
Harkemase Boys spilet sneontemiddei yn Heemskerk tsjin ODIN'59. Boutzamar sit dan al by de seleksje by de ploech fan trainer Tieme Klompe.


description: In frou út Harns moast foar de rjochter komme, omdat se twa jier lyn trije bussen deodorant meinaam hie, sûnder te beteljen.

title: Deodorantdief foar de rjochter

maintext:
In frou út Harns hat in jildboete ûnder betingst krigen, omdat se trije flessen deodorant stellen hie by in supermerk. Op in befeiligingskamera wie te sjen dat de frou de deodorant yn de winkelkarre die en dat se der in tas op lei.
By de kassa die bliken dat se de deobussen yn har tas hie. De frou krige in boete ûnder betingst fan 200 euro, want de rjochter fûn dat justysje der wol hiel lang oer dien hie om de saak foar te bringen. De stellerij wie al mear as twa jier lyn.


description: Kuorbalklup LDODK fan De Gordyk hat de earste wedstriid fan de fjildkompetysje mei 19-24 wûn fan KV Tempo.

title: LDODK wint earste wedstriid mei 19-24 fan KV Tempo


description: In drege earste helte waard folge troch in spannende twadde helte. De derby waard úteinlik beslist troch in goal fan Robert Stelpstra.

title: Bliidskip by Harkemase Boys: "Hjir dochst it foar!"

maintext:
Matchwinner
"Hjir dochst it foar!" Matchwinner Robert Stelpstra sjocht mei in tige posityf gefoel werom op de wedstriid. "As je sjogge wat wy de earste helte dogge, dan tinkst by dysels 'allemachtich wat is dat min'. Mar úteinlik stiest hjir mei trije punten yn de derby, en dêr giet it om!" Stelpstra wie ferantwurdlik foar it beslissende doelpunt, mar wol de eare foar dizze wichtige goal graach diele. "De foarset wie geweldich, ik hoegde my allinnich mar falle te litten. De foarset wie 95 prosint fan it wurk, en ik stie op it goede plak."


description: SC Cambuur docht it goed: de Ljouwerters ha nei fjouwer wedstriden noch net ferlern. Hoe sjogge Booy, Barto en Geert van Tuinen nei de prestaasjes?

title: FIDEO: Foeke Booy en Martijn Barto beprate Cambuur

maintext: By Sportklup Cambuur is it hosanna! De Ljouwerters ha dit seizoen noch net ferlern. Yn Fryslân Hjoed sjocht technysk direkteur Foeke Booy werom op de transfersimmer fan de Ljouwerters. Hoe is it om in keeper te ha dy't punten pakt? En Booy socht noch in spits, mar Karim Rossi docht it foarearst goed.


description: 'Read a New Book Month' wol minsken oanspoare om nije boeken op te pakken. Yn De Middei fan Fryslân sykje wy dêrom nei de bêste nije boeken.

title: De Omrop-boekehoek: Wat moatte wy lêze?

maintext:
Minke de Jong fan boekewinkel De Fakkel út Ljouwert tinkt dat in lidmaatskip fan in bibleteek in goeie earste stap is om it lêzen wer op te pakken. Dêr kinne se op in goedkeape wize in grut ferskaat oan boeken besykje. "Minsken hawwe hiel faak it idee dat boeken suffich binne, mar der binne tsjintwurdich safolle aardige boeken. Ek foar minsken dy't net al te folle lêze. Bygelyks romans, dêr is gewoan safolle kar yn!"
Ek it 'gebrek oan tiid' is neffens De Jong net in argumint. It is mear in kwestje fan it goeie momint fine om eefkes in boek derby te pakken. "Ik lês meastentiids op sneintemiddeis, dan haw ik neat te dwaan."


description: Miljeu-organisaasjes pleatse keunstriffen en sette oesters út om te sjen hoe't de natuer wer opbloeit.

title: Proef om natuer yn Noardsee by wynparken te werstellen

maintext: Yn in wynpark fan Eneco besjogge Natuur en Milieu en Stichting de Noordzee nei de bêste omstannichheden om de ûnderwetternatuer wer opbloeie te litten. De proef moat in blaudruk opleverje foar natuerwerstel ûnder wetter yn alle wynparken op see. Bedoeling is dat dit straks de standert wêze sil by de bou fan nije parken. De kommende jierren komme der in soad grutte, nije wynparken by yn it Nederlânske part fan de Noardsee.


description: Hy is jong en kreatyf en is útkeazen foar de BKB Academie, in buro yn Amsterdam dat kampanjes makket oer maatskiplike ûnderwerpen.

title: Jonge Ljouwerter Wytse Dijkstra útkeazen foar oplieding 'wrâldferbetterer'

maintext:
In soad dielnimmers komme út de politike hoeke, mar net allegearre. Wytse Dijkstra út Ljouwert is mear in kreativeling. Hy hat Minerva Akademy dien en is yn 2017 ôfstudearre mei in eigen festival: Radslag. Dêr brocht er muzikanten, festivalbazen en beliedsmakkers mear bymekoar. No is er zzp'er foar ferskate projekten fan Ljouwert-Fryslân 2018, projektlieder by poadium Asteriks, mei projekten als de Stadsoase, PEEN en Creative Embassies en drumt er yn bands.
It buro BKB begûn yn 2000 mei lessen yn kampanjefieren, benammen rjochte op de polityk. No't de belangstelling foar polityk ôfnimt by jongere minsken, rjochtet it buro him ek op (sosjaal) aktivisme.


description: Wethâlder Max de Haan fan de gemeente Achtkarspelen joech it startskot foar it wurk oan de Doarpsstrjitte en de Gealewei.

title: Wurk oan de dyk yn Twizelerheide

maintext:
Yn de Doarpsstrjitte bestiet it wurk út it opknappen en ferkearsfeiliger meitsjen fan de dyk. Sa krije de krusings in opfallende ynrjochting en ferdwine de parkearstroken oan de kant fan de dyk. Yn de Gealewei wurdt ek it rioel ferfongen. De ferkearsdrompel op it krúspunt fan de Doarpsstrjitte en de Gealewei bliuwt.
By it betinken fan de plannen is neffens de gemeente Achtkarspelen wiidweidich praat mei de bewenners fan de buert en mei pleatslik belang. As earste wurdt no de Gealewei oanpakt. As dat wurk klear is, wurdt de Doarpsstrjitte oanpakt. Alles moat yn de maitiid fan takom jier klear wêze.


description: Nei de Admiraliteitsdagen fielt it oft der "mei twa maten" metten wurdt, skriuwe se yn in iepe brief oan de boargemaster.

title: Jeugd Nijewier wol minder strange regels by doarpsfeest

maintext:
"It plattelân fertsjinnet miskien wat in oare benadering as in stêd", seit Aant Jelle Soepboer, ien fan de minsken efter de iepen brief. "Alle eare en lof oan de Admiraliteitsdagen, hear, dat stiet ek yn de brief. Mar wy priuwe wol in sentimint dat it plattelân seit: sa'n feest hat mear frijheid as ús eigen feesten."
Jeugdrûten by de optochten
Dêrby sjocht Soepboer ûnder oare nei de regels by de optochten, dy't wichtich binne yn de doarpen. "As we sa'n optocht hâlde wolle, krije we in koarte mail werom: 'Jullie mogen niet over provinciale wegen rijden, alleen oversteken. Volgend jaar worden aparte jeugdroutes niet meer toegestaan.' Dan kreëarrest wol in bepaalde smaak, want de jeugd ferspikeret tûzenen euro's oan in wein, docht dêr in jier lang syn bêst foar, dus dan wolle je dat ek yn oare doarpen sjen litte. Mar no meist it eigen doarp net iens út."


description: Steatsboskbehear besiket al jierren om de útheemske wetterkrassula derûnder te krijen, mar dat slagget net.

title: Steatsboskbehear Skylge slút natuergebieten fanwege agressive woekerplant

maintext:
Steatsboskbehear op Skylge is al in pear jier oan de gong om de plant ûnder kontrôle te krijen, mar dat slagget hieltyd mar net. Dat komt foaral omdat in pear millimeter fan de plant, meinaam oan in fûgelpoat of ûnder de skoech fan in kuierder, al soargje kin foar de fersprieding fan it plantsje. En dy fersprieding giet hiel rap.
De ôfsluting fan de natuergebieten is in earste maatregel om de fierdere fersprieding fan de wetterkrassula tsjin te gean. Steatsboskbehear krijt by de bestriding help fan de provinsje, Wetterskip Fryslân en de gemeente Skylge. De partijen krije advys en begelieding fan wetterkrassula-saakkundigen. De oanpak kostet hûndertûzenen euro's.


description: "Ik kin der mei myn ferstân net by, dat minsken yn dizze iepen tiden oer safolle en sokke grutte besoademiterij gewoan harren bek hâlde."

title: Kollum: "Besoademiterij"

maintext:
Sa kom ik hjir yn Amsterdam regelmjittich minsken tsjin dy't by it útgean wolris in piltsje slikke. No ha ik dêr net gau muoite mei, as se harrensels of oaren mar neat oandogge. En dat is no krekt it gefal by XTC, sa waard my altyd ferteld: it is in partydrug, en hat as foarneamste bywurking datst in hiele nacht elkenien oankrûpe wolst. Dêr skûlet net in soad kwea yn.
Mar legaal is XTC net. Oardel wike lyn waard dúdlik hoe grut de produksje fan syntetyske drugs yn Nederlân einliks is. Undersikers fan de plysje-akademy hiene it útsocht. Se makken in konservative skatting, mar al in 'educated guess', en kamen op it ferbjusterjende bedrach fan 18,9 miljard euro oan krimineel jild. Dat is yn alle gefallen de strjitwearde fan de XTC en speed. Foar in belangryk part giet it nei it bûtenlân, mar it wurdt hjir dus makke en ferhannele.
Yn it rapport wurdt in foarbyld jûn fan hoe ienfâldich it soms giet: immen makket in partij XTC-pillen, dy't bestimd binne foar in ôfnimmer yn Australië. De produsint hat kunde oan in hanneler yn lânbouark. De hanneler hat in trekker stean en ferstoppet earne yn de trekker de piltsjes. De trekker wurdt nei Australië ferskeept en dêr wurde de piltsjes derút helle en it jild deryn stoppe. Mei it smoeske dat de trekker net foldocht, wurdt dy werom nei Nederlân ferskeept. En sa kriget de produsint syn jild. En ik fernuverje my deroer dat it sa ienfâldich kin, en dat yn dit hiele ferhaal wierskynlik nimmen mei de eagen knippere hat.
Moandei kaam oan it ljocht dat tûzenen Poalen foar tûzenen euro's oan WW-fraude plege ha. Ik bedoel: ik wie altyd faaljekant tsjin op dat Poalen-meldpunt fan de PVV, omdat listen fan minsken selden earne goed foar binne, mar dan dit. It giet om miljoenen, fia striemannen yn Nederlân ynbard, en wer knipperet net ien mei de eagen.
Mar it slimste, alteast dizze wike, fyn ik wat der by de bank ING bard is. Tusken 2010 en 2016 spilen dêr fjouwer wytwasksaken. Koest krimineel jild gewoan op rekkens by ING sette en nimmen dy't dat opfoel. Want dy unhuerige bank hie it oantal alarmmeldingen foar dizige transaksjes op maksimaal trije de dei set. Om jild te besparjen, sa seit it IM no. It leveret ING in boete op fan 775 miljoen euro. En dat is in skikking, om te ûntkommen oan slepende rjochtsaken. It rjochtfeardigensgefoel fan dizze bankiers is like rjocht as harren ikoanyske brike gebouwen op de Zuidas. Benijd oft der ING'ers mei de eagen knippere ha.
En dan ha we it noch net iens oer de ûnderwilens hûnderttûzenen oantaastingen en ferkrêftingen fan bern troch meiwurkers fan dy skynhillige tsjerken oeral op 'e wrâld. Hoefolle minsken wiene hjir net fan op 'e hichte, en ha nea knippere mei harren eachen?
En wêrom tink ik dat dizze minsken net mei harren eagen knipperje? Om't it misbrûk troch ûndersyk fan sjoernalisten nei bûten kommen is, krekt as de WW-fraude, en yn it gefal fan syntetyske drugs en ING troch ûndersyk fan de plysje. Alle minsken dy't hjir fan wisten, dy't gewoan neist ús sitte yn de trein en dy't we tsjinkomme yn de supermerk, ha harren bek hâlden. As oft it se neat skele kin.
Fansels giet it yn alle gefallen oer jild, dat guod dêr't wy as minsken net gau genôch fan ha, en foar oer liken gean om der mear fan te garjen. Wat soe dy iene WW-útkearing, wat soe dat iene XTC-piltsje, wat soe dy iene rekkenhâlder dy't miljoenen op syn rekken stean hat, wat soe dat iene mishannele jonkje tsjinoer dy rike en machtige tsjerke.
Ik kin der mei myn ferstân net by, dat minsken yn dizze iepen tiden dêr't werklik alles op Twitter, telefyzje en telefoantsjes smiten wurdt, blykber dochs oer safolle en sokke grutte besoademiterij gewoan harren bek hâlde."


description: Trije stjerren foar dizze rockopera. Je kinne net stil sitten bliuwe op de houten bankjes. Dochs hie Tommy noch folle mear potinsje hân om echt te rocken.

title: Resinsje: "Rockopera Tommy"

maintext:
Park Heremastate
De ferwachtingen op 'e Jouwer binne yn alle gefallen heech dizze jûn. Nei 25 jier hat it doarp einlings wer in eigen iepenloftspul, en dan ek nochris op in fantastyske lokaasje: Park Heremastate. In moaie griene omjouwing dy't rom opset is en dochs ek hiel smûk is. De premjêre op tongersdeitejûn is folslein útferkocht, lyk as de oare twa foarstellingen op freed en sneon. Minsken wolle der dan ek wis fan wêze dat se in goed plakje hawwe.
In healoere foar't de 'poarten' iepen sille, stean de minsken al netsjes opsteld yn in lange rige. It is gjin straf. Mei in bierke, bakje kofje of tee wurdt der gesellich mei-inoar praat. De Jousters neist ús yn de rige witte it noch wol. Tommy wie in film dy't yn 1975 te sjen wie, basearre op de rockopera Tommy, dy't de Britske rockband The Who yn 1969 opfierde. Sels bin ik in bern fan de jierren tachtich, dat foar my gjin oantinkens oan de tiid dat de rockopera Tommy opfierd waard. Ik stap der jûn dan ek blanko en sûnder sintimint oan foarby fleine tiden yn.


description: Kabaretier Bert Visscher, boargemaster Ineke van Gent en âld-bibliotekaris Simone de Boer hawwe se allegearre lêzen en beoardiele.

title: Earste dichtwedstriid op Skiermûntseach smyt 255 ynstjoerings op

maintext:
De dielnimmers koene it earste healjier fan 2018 bydrages ynstjoere yn it Frysk, Nederlânsk of Skiermûntseagersk. Der kamen gedichten út binnen- en bûtenlân.
Yn de sjuery sitte kabaretier Bert Visscher, boargemaster Ineke van Gent en âld-bibliotekaris Simone de Boer. Sy hawwe alle gedichten beoardiele en dêr binne fiif nominaasjes út kaam. No sneontemiddei wurdt trije priiswinners bekend makke. De bêste fjirtich gedichten ferskine yn in spesjale bondel dy't sneon ek presintearre wurdt. Dat is yn de Got Tjark op it eilân, Skiermûntseagersk foar de Grutte Tsjerke.


description: Dy kwekerijen wiene ûnder mear ûnderbrocht yn twa frachtweinen. De plysje krige de kwekerijen oan de ein fan 2015 yn it fizier.

title: Eask: wurkstraffen foar meiwurkers himpkwekerijen yn 'e Stellingwerven

maintext:
De trije fertochten binne in 36-jierrige Snitser, in 51-jierrige ynwenner fan De Jouwer en in 61-jierrige man út Hoarnstersweach. Sy hawwe bygelyks stroom oanlein en oare wurksumheden ferrjochte by in wytplantaazje, dy't ûnderbrocht wie yn Easterwâlde.
De plysje krige de kwekerijen oan de ein fan 2015 yn it fizier. In pear moannen letter troffen aginten yn in loads yn Wolvegea in wytplantaazje oan yn in frachtwein dy't dêr stie. Yn in oar gebou waard noch in himpkwekerij yn oanbou oantroffen; yn in loads oan Ploeggang stie in kwekerij mei mear as 300 planten.
Foar syn frou
De 51-jierrige Jouster wurke mei oan de himpkwekerijen om't him in tal planten tasein wie. Dêrfan woe er sop meitsje, om de pine fan de sykte fan syn frou te bestriden.
De rjochtbank docht oer twa wiken útspraak.


description: De oanlis fan de Sintrale As hie in soad gefolgen foar de natuer, dy't ferdwûn op plakken dêr't no de grutte dyk rint. Op oare plakken komt no natuer just

title: Om de Dobben by Burgum bringt natuer fan 50 jier lyn werom

maintext:
Dochs binne der noch gjin soargen om de ynsiedde planten. Takom jier maaitiid kin de skea pas goed besjoen wurde. Op de feestlike iepening fan it nije natuerplan Om de Dobben is dan ek in soad fan de werynrjochte dobbe te sjen. Der binne brêgen, paden, rûten, stekken en boartersplakken.
Mei Om de Dobben is in stik partikuliere natuer oanlein dat werynrjochte is nei hoe't it lânskip der 50 jier lyn útseach. De kuierpaden binne geskikt makke foar in besite mei de rolstoel. Mei in soad boartersplakken foar bern wurdt besocht ek bern mear by de natuer de belûken. Dêrtroch is der in soad natueredukaasje mooglik.


description: Stappers giene mei-inoar op de fûst yn de Alde Doelestege, De plysje koe se útinoar helje, mar de fjochterij ferpleatste him.

title: Plysje set wapenstôk yn om fjochtersbazen útinoar te heljen

maintext: Yn de binnenstêd fan Ljouwert hawwe yn de nacht fan freed op sneon twa fjochtpartijen west. Om trije oere wie der opskuor yn de Alde Doelstege. De plysje koe de fjochtersbazen gau útinoar helje. Efkes fierderop, op it Ruterskertier giene fyftjin man fuortendaliks wer mei-inoar de op fûst. De plysje hat de fjochterij mei de útskobere wapenstôk delbêde. Mar, in pear giene fierder op it Saailân.


description: Der leit in miljoeneclaim van stifting Winamer Belang by de provinsje. Sy fiele har stipe troch de útspraken fan it Staatstoezicht op de Mijnen.

title: Dupearren sâltwinning wolle miljoenen fan provinsje

maintext: Safier is de provinsje lykwols noch net. Deputearre Schrier sil op grûn fan de nije ynformaasje in berop op Frisia dwaan om de sâltwinning ûnder it Waad foarearst net út te wreidzjen. Hy ûnderstreket dêrby dat nettsjinsteande in negatyf advys fan de provinsje, it Ryk úteinlik de nedige fergunningen ferlient. Foar skeaclaims moatte de aksjefierders neffens him dan ek yn Den Haag wêze.


description: De skiep skrokken sa fan it fjoerwurk yn Zuiderburen dat se op de rin gienen.

title: Skiep op de rin troch fjoerwurk by wykfeest yn Ljouwert

maintext: Skiep yn de Ljouwerter wyk Zuiderburen binne sneontejûn sa bot skrokken fan it fjoerwurk by it wykfeest dat se op de rin gien binne. De bisten stienen op in stik lân oan de Wite Mar, net fier fan it plak ôf dêr't de fjoerpylken de loft yn gienen.


description: SC Hearrenfean stiet mei fiif punten út fjouwer wedstriden op it tsiende plak yn de earedivyzje. Wat tinke âld-spilers Joop Gall en Gerald Sibon fan de sta

title: FIDEO: Gerald Sibon en Joop Gall oer de kompetysjestart fan SC Hearrenfean

maintext: De earedivyzje is fjouwer wedstriden ûnderweis. SC Hearrenfean hat deryn fiif punten sammele. Nei in oerwinnig yn de earste wedstriid tsjin Zwolle (3-2) waard der lykspile tsjin Vitesse en VVV. Allinich tsjin Feyenoord waard der, yn eigen stadion, ferlern. Dêrmei stean de Feansters op it tsiende plak yn de kompetysje.


title: Waadrinner wurdt net goed

maintext: In waadrinner is sneontemoarn net goed wurden yn de buert fan Lauwerseach. Om't it wetter te ûndjip wie, koe de kustwacht net mei in boat by de waadrinner komme. Dêrom waard in helikopter oproppen. Uteinlik koe de waadrinner op eigen krêft de wâl berikke en is de persoan mei de ambulânse nei it sikehûs brocht.


description: Der kinne trije Fryske films makke wurde, mar dan moat der wol jild op it kleed komme. Dêrfoar is der in mienskipsaksje, in saneamde crowdfund-aksje yn it

title: Crowdfund-aksje moat nije films mooglik meitsje

maintext:
Gearwurkingsprojekt New Noardic Wave, Omrop Fryslân en Cinecrowd
It begûn allegearre mei de oprop fan New Noardic Wave foar 'Nije eagen', in gearwurking tusken it Frysk Film- en Mediaplatform New Noardic Wave (NNW), Omrop Fryslân en Cinecrowd. NNW-direkteur Joris Hoebe fertelt dat se nije dokumintêremakkers sochten dy't de iepen mienskip fan Fryslân mei harren diele wolle. Dat is slagge, want der kamen dreamen út alle hoeken fan Fryslân en ek derbûten.
Dêr binne trije filmplannen út keazen dy't no op Cinecrowd stean. De trije dokufilms wurde presintearre op it Noardelik Filmfestival ûnder de titel New Generation en ek útstjoerd by Omrop Fryslân.


description: It Frysk kampioenskip ringstekken giet dit jier net troch. Reden is dat de hynders meidogge oan De Stormruiter.

title: FK ringstekken yn Dokkum giet oer: hynders dogge mei oan De Stormruiter

maintext:
De organisaasjes Vereniging het Friese Tuigpaard en de Vereniging Friese Aanspanning fine it wol spitich dat it net trochgean kin, mar it kin neffens harren net oars. It is foar de hynders te swier om op ien dei sawol oan it FK-ringstekken mei te dwaan en oan de foarstelling De Stormruiter.
It Frysk kampioenskip koe net earder hâlden wurde, omdat der earst seleksjewedstriden binne en dat is troch it hiele seizoen hinne. It kampioenskip is tradysjegetrou it iene jier yn Dokkum en it oare jier yn Boalsert. Der is al wol besletten om it kampioenskip fan 2019 yn Dokkum plakfine te litten.


description: As it oan it kolleezje fan Ljouwert lein hie, hie Deinum oanbliuwe kind. Hy hâldt op omdat syn frou boargemaster wurdt.

title: Crone: "Om ús hie wethâlder Deinum net fuort hoegd"

maintext:
Boargemaster Crone hat wol begryp foar it beslút fan Deinum (62). De frou fan Deinum, Jannewietske de Vries, wurdt oan de ein fan de moanne boargemaster fan de gemeente Súdwest Fryslân. De Ljouwerter wethâlder wol alle skyn fan belangeferfrisseling fermije.
Doe't Jannewietske de Vries noch deputearre wie, hie se ek al in relaasje mei Henk Deinum. Dat wie doe gjin probleem. "Ik heb daar ook nooit klachten over gehad," seit Crone, "noch van binnen, noch van buiten. Misschien dachten we er toen anders over."
Fernuvere
Lutz Jacobi is fernuvere oer it fuortgean fan Deinum. Se is fraksjefoarsitter fan de PvdA yn de gemeenteried fan Ljouwert. Jacobi begrypt net hoe't it kin dat de relaasje fan Deinum en De Vries no ynienen foar problemen soarget, wylst it wol mocht doe't De Vries deputearre wie.
It liket der op dat de lanlike polityk ynfloed hân hat, seit Jacobi. "Is dit it nije belied fan Ynlânske Saken? Wy witte der neat fan!"
"Hiel sjyk"
Kommissaris fan de Kening Arno Brok seit dat hy gjin ynfloed útoefene hat op Deinum en De Vries. Brok hat as kommissaris in rol yn de beneamingsproseduere fan in nije boargemaster. Hy selektearret de kandidaten.


description: "Alden dy't al of net de bern faksinearje litte, wolle yn beide gefallen it bêste foar de bern. Ik tink ek net dat de âlden it probleem binne."

title: Kollum: "Faksinaasjes"

maintext:
Dat ha ik dien en op in bepaald momint ha ik de húsdokter, dy't we doe hiene, frege wat sy der fan fûn. Se sei dat se fûn dat dizze faksinaasje wol hiel flot op 'e merk kommen wie, mei in ûndertoan dy´t my besletten dien hat it net te dwaan.
Prof. F. van Leeuwen fan it Nederlânske kankerynstitút sei ek dat se net iens wie mei hoe gau't it faksin ynfierd is. Se wisten net oft it wol echt de kanker foarkaam, oft it slimme bywurkings hie en ek net oft der mear faksinaasjes nedich wiene, wêrtroch't guon oaren it in eksperimint fine.
It Zika-firus, de Tdap-faksinaasje dy't swangere froulju yn Brazilië krigen en de bern dy't dêrnei berne binne mei te lytse hollen, is ek sa'n nuver ferhaal. No bin ik gjin dokter, mar yn ús lân is al in dokter dy't dit ferhaal wol út 'e doeken docht en warskôget foar de mooglike gefolgen fan faksinaasjes. Dokter Hans Moolenburgh senior is al oer de 90 en hat in soad meimakke yn syn karriêre.
Yn it boek 'Gezond leven in een vervuilde wereld' skriuwt er dêr wiidweidich oer. Dat kin ik hjir allegear net werhelje, mar wat er bygelyks seit, is dat in poppe fan seis wiken al in cocktail fan 7 ferskate fergiftige syktekimen binnenkrijt. Dêr sitte ek fergiftige helpstoffen en kankerferwekkende stoffen sa as aluminium en formaldehyde by om it faksin fierder te aktivearjen.
As in poppe 14 moanne is, hat it 34 poarsjes fergif hân en dat kin it ymmúnsysteem faak net ferwurkje. By dy hommelse konfrontaasje mei in hege lading fergif moat it lyfke in oerlibbingstechnyk tapasse. It kin nammentlik gjin wjerstân opbouwe tsjin de sykten dy't it no oantreft, want dêr is it ymmúnsysteem noch net ryp foar.
Dêrom rommet it de rotsoai salang op yn fetweefsel. Mar in poppe hat noch net in soad fet, útsein de harsens. Dy befetsje in protte fettige substânsjes, yn de sin fan wichtige fetsoeren, dêr't it fergif as needmaatregel opburgen wurdt. Troch allegear prosessen kin it foar in ûntstekking soargje. As dat yn 'e boppe-earm bart en dêr in hurd read plak ûntstiet, dan is it net sa slim. Mar in ûntstekking yn 'e harsens taastet ek it senuwstelsel oan en dêr kin hiel wat efterwei komme.
Dat guon âlden de bern leaver net mear ynintsje litte wolle, komt neffens my omdat se net alles samar mear oannimme. Se lústerje nei de ferhalen fan heiten en memmen mei negative ûnderfinings en tinke nei oer de gefolgen. Nim mar fan my oan dat se dêr bêst wol ûnseker oer binne, want dat wie ik nei alle bangpraterij ek doe't ik de kar makke hie it net te dwaan.
Alden dy't al of net de bern faksinearje litte, wolle yn beide gefallen it bêste foar de bern. Ik tink ek net dat de âlden it probleem binne. In hiele soad minsken binne it fertrouwen yn de oerheid en de farmaseutyske yndustry kwyt. En as dy dan ek noch bepale sille datst dyn gefoel oangeande dyn eigen bern net mear folgje meist, dan ûntstiet der allinnich mar mear wantrouwen en yn myn eagen ek in foarm fan diktatuer.
Dy kant wol ik net op. Dat der in oplossing komme moat, is wol dúdlik mar dy hat mei fertrouwen, earlikens en iepenheid te krijen. Net mei eangst en ûnderdrukking."


description: De stielen hoekmarkearringen op de krusing binne tiisdei ferpleatst. Gemeentebelangen wol lykwols oanfoljende maatregels.

title: Soarch oer ûnfeiligens Damwâldster krúspunt bliuwt nei oanpassing

maintext: Gemeentebelangen Dantumadiel makket him noch hieltyd soargen oer de ferkearsfeiligens op de nije krusing fan de Haadwei en de Conradi Feanlânstrjitte by Damwâld. De stielen hoekmarkearringen op de krusing, dy't foar gefaarlike situaasjes soargen, binne tiisdei ferpleatst. Gemeentebelangen sjocht it ferpleatsen as in tydlike maatregel en wol graach oanfoljende maatregels op de Haadwei om de feiligens te fergrutsjen.


description: It is dé wedstriid yn it Fryske fuotbal. ONS Snits en Harkemase Boys nimme it sneon tsjin elkoar op.

title: FIDEO: Fryske derby libbet bot: "Hjir dogge je it foar"

maintext:
By Harkemase Boys hat Henny Bouius him yntusken opwurke oant ien fan de wichtigere krêften. It is it fiifde seizoen fan Bouius by de Harkiten. Hy wit hoe wichtich de wedstriid tsjin ONS Snits is, mar hoe sit dat mei syn nije teamgenoaten? "De fêste kearn wit it belang fan de wedstriid wol. It earste dat sein wurdt tsjin de nije jonges is dat de wedstriid tsjin ONS dé wedstriid is."
Op De Bosk prate se al de hiele wike oer it treffen mei de Snitsers. "Ofrûne sneon nei de wedstriid kamen we yn de kantine en it gie fuortendaliks oer oankommende sneon. Dat is de wedstriid dêr't it om giet. Dat fernimst by de supporters wol."


description: Dat sei de listlûker fan de Fryske D66 yn It Polytburo. Gemeenten wurde hieltyd grutter en kinne taken wol oernimme.

title: Romke de Jong (D66): "De provinsje moat taken oerdrage oan gemeenten"

maintext:
It sil ien fan de spearpunten wurde foar de kommende provinsjale ferkiezings. "Echte demokrasy fynt plak op gemeentlik nivo", seit De Jong. "Je moatte dus hiel goed sjen nei de rol fan de provinsje fan no en yn de takomst."
Dêr wol De Jong sa gau as mooglik mei begjinne: "It begjint mei it harkjen nei de gemeenten: wêr is ferlet fan en wêr kin de provinsje mei helpe?"
Iepenbier ferfier
Fierder wol de partij ynsette op better iepenbier ferfier en op sirkulêre ekonomy. Dat der goed iepenbier ferfier is, is neffens De Jong bygelyks ek wichtich foar it ûnderwiis: "It is belangryk om de jongeren hjir te hâlden. Dat betsjut: goede staazjeplakken, ek op kennisnivo. En dêr is ferfier ûnderdiel fan. It moat derfoar soargje dat ús jongerein hjir goed leare kin, mar ek in baan fine kin. Der is hjir net folle, dus dêrom kieze we foar mobiliteit en goed iepenbier ferfier."
D66 hat no twa sitten yn Provinsjale Steaten. De partij behelle by de lêste ferkiezings trije sitten, mar Sietze Schukking stapte út de fraksje. "Dat hat in kar west fan de hear Schukking. It is skande, want it ferlytset ús slachkracht as partij. Dat hoopje we by de kommende ferkiezings wer goed te meitsjen."
Fertrouwen yn Pechtold
De Jong sei dat er noch altyd fertrouwen hat yn de polityk lieder fan D66, Alexander Pechtold: "Ik fyn dat Pechtold in fantastyske steat fan tsjinst hat by ús partij en in hiel soad berikt hat." De Jong joech wol ta dat it foar syn partij in drege kampanje wurdt foar de kommende Steateferkiezings, takom jier maart. D66 ferliest yn rap tempo de stipe fan syn kiezers, sa docht bliken út ferskate peilings.


description: Trije konkurrearjende metaalbedriuwen yn Noardwest-Fryslân slaan de hannen ynien om mei-inoar nije wurknimmers te finen. Doelgroep binne minsken út oare be

title: Konkurrearjende metaalbedriuwen moatte gearwurkje om personiel te finen

maintext: Om mear wurknimmers krije te kinnen, moatte in tal foaroardielen fuortnaam wurde. Bygelyks dat it smoarch en swier wurk is. It wurk is yn de rin fan de tiid automatisearre. Kompjûters en lasers dogge no in soad wurk. As binnen in jier sa'n tsien wurknimmers oplaat binne, is de gearwurking slagge, fine de bedriuwen.


description: Shevchenko is de lieder fan de feministyske aksjegroep FEMEN en ien fan de grutste striders fan it frije wurd. Ek Helena Hoogenkamp en O, Kutjes binne derb

title: IepenUP Live: Inna Shevchenko oer de frijheid fan mieningsutering

maintext:
Inna Shevchenko waard ferneamd, doe't se as 22-jierrige oppakt en martele waard troch de Wyt-Russyske geheime tsjinst. Mei twa oare froulju protestearre se tsjin Viktor Lukashenko, dy't troch syn tsjinstanners faak omskreaun wurdt as lêste diktator fan Europa. Yn 2012 berikte Shevchenko de hiele wrâld doe't sy in houten krús fan fjouwer meter heech omseage út protest tsjin de arrestaasje fan de Russyske punkgroep Pussy Riot.
Oanslach oerlibbe
FEMEN, de aktivistyske organisaasje wêrfan't Shevchenko dus no de lieder is, stiet bekend om de topless-protesten foar frouljusrjochten. Shevchenko wennet tsjintwurdich yn Parys, om't se yn Frankryk polityk asyl krigen hat. Yn 2015 oerlibbe se noch in oanslach yn Kopenhagen.
Foar de komst fan Shevchenko nei Ljouwert binne ekstra feilichheidsmaatregels needsaaklik.
Oare gasten
Njonken Inna Shevchenko komt skriuwster Helena Hoogenkamp, sy fersoarget in spoken-word performance. De muzyk is fan O, Kutjes.


description: Yn de finale wûnen Kingma, Wassenaar en Hiemstra mei 5-3 en 6-6 fan Bergsma, Plat en De Jong.

title: Enno Kingma wint yn Penjum lêste frijeformaasjepartij

maintext: Enno Kingma, Hans Wassenaar en Renze Pieter Hiemstra ha yn Penjum de lêste frijeformaasjepartij fan it jier wûn. Yn de finale wie it partoer mei 5-3 en 6-6 te sterk foar Marten Bergsma, Pieter Jan Plat en Sjoerd de Jong. It is de fjirde seizoensoerwinning foar Kingma-en-dy.


description: It is alwer fiif jier lyn dat it populêre museum op de nije lokaasje oan it Saailân de doarren iepene.

title: Fries Museum ekstra iepen fanwege 5-jierrich jubileum

maintext: It is alwer fiif jier lyn dat het Fries Museum op de nije lokaasje oan it Wilhelminaplein de doarren iepene. Om dat te fieren hat it museum besluten om op tongersdei 13 septimber ekstra lang iepen te wêzen.


description: 'Read a New Book Month' wol minsken oanspoare om nije boeken op te pakken. Yn De Middei fan Fryslân sykje wy dêrom nei de bêste nije boeken.

title: De Omrop Boekehoeke: De tips fan Ronnie Terpstra

maintext:
Ronnie Terpstra fan boekhannel Van der Velde út Ljouwert lêst alle dagen. Wêr't oaren yn de fakânsje it iene nei it oare boek fersline, docht hy dat just net. Al acht jier op rige nimt er ien boek mei op fakânsje. Syn favorite boek is Suttree fan skriuwer Cormac McCarthy. "Mei dit boek fiel ik my op fakânsje dochs in bytsje thús."
Foar wa't benaud is dat in boek op fakânsje stikken giet, hat Ronnie ien tip. "Dat makket hielendal neat út. In boek is in 'gebruiksvoorwerp', dêr'st net sa sunich op hoechst te wêzen. Der binne minsken dy't in boek as trofee yn de kast sette. Mar it is dochs folle moaier om him wer oan in oar te jaan?"


description: Se hawwe 750 jier stedsrjochten en hâlde dêrom in reüny: de stêd Drylts. It hiele jier troch binne der al in soad aktiviteiten.

title: Drylts fiert feest fanwege '750 jier stedsrjochten'

maintext: Op dizze dei kinne grutske Drylsters ek in besite bringe oan eigen erfgoed. Sa kinne minsken sjen by it eigen skûtsje De Striidber of it âlde beurtskipke Johanna Jacoba. It museumwurkplak is ek iepen. Sneontejûn sille Jelle B en De Kast optrede yn De Utherne.


description: De man woe goed njoggenhûndert bussen molkpoeier trochferkeapje, mar waard foar dy tiid trappearre troch de plysje.

title: Wurkstraf foar helen fan molkpoeier foar lytse poppen

maintext:
De man waard mei trije oaren trappearre doe't se doazen mei molkpoeier yn in bestelbus oan it laden wiene. De man út Hurderwyk waard oppakt, de oare trije koene útnaaie. De bussen wiene stellen út in auto dy't flakby parkeard stie, de dieven hiene it achterste rút fernield.
De fertochte seit dat er neat mei de stellerij te krijen hat. Hy soe troch ien belle wêze dy't 'hannel foar him hie'. Foar de goed njoggenhûndert bussen molkpoeier moast er 3.500 euro betelje. De winkelwearde wie goed 11.000 euro.
Sawol de offisier fan justysje as de rjochter konkludearren dat se de fertochte net keppelje koene oan de stellerij. Se fûnen dat wol bewiisd wurde koe dat de man de stellen molkpoeier heeld hat. Hy is ek skuldich feklearre oan fertsjustering: hy wie nei wurktiid en sûnder tastimming yn de bestelbus fan syn baas nei It Hearrenfean riden. Op de bus hie er in falske kentekenplaat set.


description: Yn gearwurking mei streekomrop RTV NOF stjoert Omrop Fryslân de konserten fan de Admiraliteitsdagen live út.

title: LIVE: Admiraliteitsdagen yn Dokkum

maintext:
It is smoardrok by de Admiraliteitsdagen yn Dokkum. De organisaasje ropt om 22:00 oere hinne it publyk op om net mear nei De Syl ta te kommen. Der kin net ien mear by. Op De Merk is wol genôch plak.
Omrop Fryslân is by de Amiraliteitsdagen yn Dokkum. We stjoere it konsert fan sneontejûn, mei optredens fan André Hazes en Waylon, rjochtstreeks út. It wurdt jûn ûnder de namme 'Adje and Fiends'.


description: Om acht oere hinne stie der in lange file op de oprit nei de N7 by de wyk Duinterpen.

title: File op N7 by Snits nei botsing tusken twa auto's

maintext: Twa auto's binne tongersdeitemoarn tsjininoar botst op de N7 by Snits. Dêrtroch ûntstie der om acht oere hinne in lange file op de oprit nei de N7 by de wyk Duinterpen.


description: Darter Danny Noppert fan De Jouwer hat de twadde ronde fan it European Darts Open yn it Dútske Riesa berikt. Hy wûn ienfâldich fan rûtinier Robert Thornton

title: Noppert troch op International Darts Open

maintext: Darter Danny Noppert fan De Jouwer hat freedtejûn de twadde ronde fan it European Darts Open yn it Dútske Riesa berikt. De 27-jierrige Jouster wûn ienfâldich fan rûtinier Robert Thornton út Skotlân. It waard 6-0.


description: De twadde Fryslândei is twa kear sa grut as de earste . Foardat de oanwêzigen oan it netwurkslokje gean, is der in konferinsje.

title: Mear belangstelling foar twadde Fryslândei yn Brussel

maintext:
FNP-steatelid Sybren Posthumus is ien fan de inisjatyfnimmers fan de Fryslândei. Neffens syn ynformaasje is de belangstelling foar de twadde Fryslândei mei sa'n hûndert oanmeldings twa kear sa grut as ferline jier op de earste edysje. Wat dêrby opfalt, is dat der ek folle mear oanmeldings binne fan Europarlemintariërs.
Fierder groeie
Posthumus soe graach sjen dat it evenemint yn 'e takomst noch wat fierder groeit mei njonken in konferinsje ek presintaasjes fan Fryske sporten en Frysk iten en drinken bûtendoar, sadat it evenemint nijsgjirriger wurdt foar in grutter publyk.
Dichter Eeltsje Hettinga
Op de twadde Fryslândei wurdt woansdei sprutsen troch ûnder oare kommissaris fan de Kening Arno Brok, troch steatssekretaris Ingbert Liebing fan Sleeswyk-Holstein en de Fryske Europarlemintariër Jan Huitema. Deputearre Sietske Poepjes en dichter fan Fryslân Eeltsje Hettinga sille it formele part fan de byienkomst ôfslute. Oanslutend is der in netwurk-resepsje. Dat ûnderdiel wurdt yn Brussel gauris like nijsgjirrich fûn as it formele part fanwege alle kontakten dy't de oanwêzigen dêr opdwaan kinne.


description: By advertinsjes op Marktplaats brûkte de frou falske nammen en net har eigen telefoannûmer. Allinnich it rekkennûmer wie echt.

title: Grutskalige ynternetoplichting troch Hearrenfeanster

maintext:
Minsken besochten boeken en boartersguod by har te keapjen fia Marktplaats. By de advertinsjes op dy webside brûkte de frou falske nammen en net har eigen telefoannûmer. Allinnich it rekkennûmer wie echt. De 46 minsken dy't jild oermakken, krigen dêr neat foar werom.
Letter begûn se mei it oplichten fan webwinkels mei poppe-artikelen. Se bestelde guod en joech adressen fan leechsteande wenningen troch. Letter feroare se dat yn in ôfhelplak fan de supermerk.
Spyt
De frou koe net by de rjochtsaak wêze, mar sei yn in brief dat se spyt hat. Se hie it oplichten fan har man leard. De twa hienen finansjele problemen. De man wie earder al feroardiele ta fyftjin moanne selstraf, wêrfan fiif ûnder betingst.
Justysje wol dat de frou, njonken it útsitten fan de selstraf, tûzenen euro's oan skeafergoeding betellet oan de dupearren en 6.000 euro yllegale winst oan de steat.


description: It fjouwerdeiske evenemint wurdt hieltyd grutter en der wurde no ek wer mear minsken ferwachte. Wat makket it sa'n sukses?

title: Admiraliteitsdagen: "Elkenien moat him hjir wolkom fiele"

maintext:
Der komme hieltyd mear besikers, mar it festival groeit sels dus ek. Op wat foar wize presys?
Muzyk, iten en drinken, dêr giet it yn de basis om. En we mei bygelyks Night of the Praams, Waylon en André Hazes hawwe we fan alles foar in breed publyk.
Wat ik hiel moai fyn, is dat der bygelyks in groep entûsjaste jonges is, dy't sels in hiel muzykprogramma fersoargje. Alle Hens Aan Dek hjit dat, mei bands lykas SweetGodAnimals en The Cool Quest. Dêroer is der ek in parseberjocht nei 3FM gien. Dêr komt wer in hiel oare groep minsken op ôf.
De Admiraliteitsdagen bestean njonken de muzyk út allegearre maritym-relatearre aktiviteiten: in flyby troch strieljagers, in supwedstriid, in swimwedstriid.
En ús doel is om de regionale grutskens te fersterkjen. Wy binne der bygelyks mar fjouwer dagen, mar de skûtsjes binne der it hiele jier. Dêrom is it ek sa moai om it dit jier te iepenjen mei de doop fan it Dokkumer wedstriidskûtsje. Dat It Grutdjip no fol leit mei grutte skippen, komt ek troch de Admiraliteitsdagen. Dat is moai.
Mar wat wy it belangrykste fine, is dat it gratis is en dat elkenien him of har hjir wolkom fielt.


description: "Bliuw yn in heech tempo spyljen", seit regisseur Ypy Zysling krekt foardat De Oerbliuwers yn premjêre giet. Dat dogge se. Fol oertsjûging, mei humor. Mar

title: Iepenloftspul Harkema de Oerbliuwers, premjêre

maintext:
It personaazje Nobach, spile troch Gerrit Haaksma, hat it publyk op syn hân. Se laitsje om syn langstme nei in jonge frou - of is it sin - en laitsje noch hurder as er oerfallen wurdt troch Roos dy't de spesjale tee dronken hat wêrtroch't "eindelijk de snaren gespannen zijn". Yn it skoft gnize in pear froulju dat se ek wol sokke tee wolle.
Efter it dekôr yn in tinte krije guon fan de spilers snert om op te waarmjen. Want it is yntusken al wol kâld wurden.
De earste helte fljocht foarby, Se hawwe allegearre goed harke nei de lêste oanwizings fan de regisseur. Somtiden binne der lapen tekst, en dan ek noch op rym wat je as publyk wer net echt hearre meie dus jou it se mar te dwaan.
De twadde helte bart der in hiel soad. Der komme Westereeners fan links en Grinzers fan rjochts. Mar wat no krekt de klû fan it hiele ferhaal is, dat fine de measte besikers wol wat yngewikkeld. Sa hearre wy nei ôfrin. Wylst wy ek twa froulju treffe dy't sichtber genoaten hawwe fan de teksten en in prachtjûn hân hawwe. De froulju fan de muntferkeap oersjogge it nochris fanút harren hokje. Se moatte der noch mar efkes oer neiprate mei elkoar yn de tinte.


description: Yn de earste helte wie VVOG sterker as de Boys, mar yn de twadde helte kearde dat byld, It waard úteinlik 4-1.

title: Harkemase Boys wint mei romme sifers fan VVOG Hurderwyk


description: De pommeranten binne yn Beetstersweach op útnûging fan Foppe de Haan, om jild op te heljen.

title: FIDEO: Golve foar it goeie doel mei Hiddink, Van Breukelen en Van Hanegem

maintext: Guus Hiddink, Hans van Breukelen en Willem van Hanegem. It binne mar in pear fan de pommeranten dy tongersdei in baltsje slaan op de golfbaan yn Beetstersweach. Se binne dêr op útnûging fan Foppe de Haan. De hiele dei stiet de golfbaan yn it teken fan it Foppe Fonds, dat him ynset foar jongeren mei in beheining. Foppe de Haan hopet dat der oan de ein fan de dei rom 30.000 euro ophelle is.


description: Troch problemen by de fabrikanten yn Azië is der in grut tekoart oan antykonsepsjepillen.

title: Froulju faker nei de apoteek troch tekoart oan 'de pil'

maintext:
Jouke de Jong is apoteker yn Drachten en wurdfierder fan de Friese Apothekers Vereniging: "Foar ús smyt it tekoart oan medisinen in berch ekstra wurk op. It sykjen fan alternative leveransiers, ferfangende middelen en it oerlizzen dêroer mei de hûsdokters kostet ús in hiel protte tiid. Dy tiid krije wy net útbetelle. Dat ferlies nimme wy mar."
Goedkeape leveransiers
De Stichting Pharmaceutische Kengetallen hâldt de tekoarten by. Dy lykje yn 2018 alle wiken grutter te wurden. Neffens De Jong komt dat omdat de soarchfersekerders allinnich saken dwaan wolle mei de aldergoedkeapste leveransiers. As der by dy goedkeape leveransier in probleem ûntstiet, is dat yn de apoteek fuortendaliks te fernimmen.
De Jong tinkt dan ek dat de oplossing dêr socht wurde moat. "De soarchfersekerders soene net ien, mar miskien wol trije leveransiers oanwize moatte. Ek al binne de nûmer twa en trije miskien justjes djoerder." Gefolgen foar de fersekeringspreemje hat dat neffens him kwealik.


description: De brêge yn de A7 by Boalsert hat woansdeitemoarn foar filefoarming soarge.

title: Brêge Boalsert nei steuring wer iepen

maintext: By Boalsert hat woansdeitemoarn in kilometerslange file west foar de brêge yn de A7. Ferkear dat fan Snits nei de Ofslútdyk woe, koe der net lâns. Der wie in steuring mei de slachbomen. Rykswettersteat stelde in omliedingsrûte yn, want pas nei in healoere koe in monteur de steuring oplosse. Wat der krekt misgong wurdt noch fierder ûndersocht.


description: Hy wol dat de aksjes dy't de plysje oankundige wurdt, ôfswakke wurde. De plysjebûnen geane net yn op it fersyk.

title: Minister stapt nei rjochter om plysjestaking

maintext: De bûnen litte witte dat se net yngean op it fersyk. "We sitte net fier by elkoar wei", seit Anne Louwsma, dy't ek lid is fan it plysjebûn. "Beide geane wy foar de boarger. Mar mei de line dy't no ynset is, moat de plysje him weromlûke út de wiken."


description: In man út Hurdegaryp wie sa dronken dat er net mear wist wat er die. En sa bedarren syn slippers by de plysje yn it húske.

title: Slippers yn de pot by de plysje: wurkstraf ûnder betingst

maintext: In man út Hurdegaryp dy't in húske op it plysjeburo fernield hat, hat in wurkstraf ûnder betingst krigen.